text:
Presentazion dal libri di pre Rizieri17 di Novembar 2022
Us invidin a la presentazion dal libri di pre Rizieri De Tina “Dal fevelâ di Lui al fevelâ cun Lui!”
Pe ocasion a dialogaran cul autôr pre Vigji Gloazzo e Tulio Fari
27 di Novembar 2022, prime domenie di Avent, aes 3 dopomisdì tal domo di Vençon
Conference su “Pier Paolo Pasolini, om contraditori e segnâl di contradizion”05 di Otubar 2022
Domenie ai 30 di Otubar, aes 3 e miege dopomisdì a Vençon, ta sale conferencis dal Palaç Orgnani Martina conference su “Pier Paolo Pasolini, om contraditori e segnâl di contradizion”, Coment da sezion dal libri Trilogjie tormentade di Pre Antoni Beline.
Relatôr: prof. Mario Turello.
48 agns di Glesie Furlane16 di Avost 2022
Cjârs amîs, il 28 di avost, as 6 sore sere, si cjatin a San Pieri di Cjargne par i 48 agns da fondasion di Glesie Furlane.
SAGRE DAL DÔMO DI SANT’ANDREE, VENÇON27 di Lui 2022
Domenie 7 di Avost, a Vençon, as 6 soresere, celebrasion da Messe cjantade e Procession dal Patriarcje Bertrant tal 684in Aniversari de Consacrasion dal Domo di Sant’Andree.
AVÔT DAL FRIÛL: MESSE A AQUILEE21 di Lui 2022
Amîs, si sin cjatâs domenie 17 di Lui a Aquilee pal Avôt dal Friûl ai Sants Ermacure e Fortunât.
Come ogni an i vin celebrât messe te nestre lenghe cul jutori dal test stampât tal Lui 2005 simpri a disposision sul nestri sît (dapît da home page, sielç Sagre dal Patriarcjât)
I vin scoltât lis leturis da Peraule in sloven, todesc e furlan e lis bielis riflessions di pre Christian Marchica. I vin cjantât insieme cun il Coro Vôs di Vilegnove compagnât di Marcello Rosso.
A fin messe Andrea Bellavite l’à puartât i siei salûs e il benvignût te Basiliche e don Romano Michelotti l’à contât il lavôr fat di Glesie Furlane tal ultim an. A nus son rivadis ancje buinis notizîs pa aprovasion dal Messâl in furlan, nô i continuin a sperâ.
Cualchi foto a ricuard dal biel moment.
AVÔT DAL FRIÛL: MESSE A AQUILEE27 di Jugn 2022
DI TOMASO. OPERE ISPIRATE AL QOELET FURLAN DI PRE TONI BELINE09 di Jugn 2022
INCUINTRIS DI VENÇON – 12 Jugn 202201 di Jugn 2022
di TOMASO opere ispirate al qoelet furlan di pre Toni Beline23 di Mai 2022
La S. V. è invitata alla presentazione della mostra e del catalogo di TOMASO opere ispirate al qoelet furlan di pre Toni Beline che si terrà in Galleria “Tina Modotti” a Udine, via Paolo Sarpi venerdì 20 maggio alle ore 19
La mostra sarà aperta al pubblico dal 21 maggio al 19 giugno 2022 con il seguente orario venerdì 16.30-19.30 sabato, domenica e festivi 10.30-12.30, 16.30-19.30 ingresso libero
Mostre di Di Tomaso ispirade al Qoelet furlan di Beline16 di Mai 2022
«Prima le fabbriche, poi le case, poi le chiese»06 di Mai 2022
Glesie Furlane sempre più proiettata verso il futuro: presentato il nuovo sito04 di Mai 2022
È difficile spiegare cos’è e cosa fa “Glesie Furlane”, perché ha solide radici nel passato (l’associazione ha quasi 50 anni) ma è sempre proiettata nel futuro, ma soprattutto, si occupa di innumerevoli attività: dall’organizzazione di eventi culturali, alla produzione letteraria, con l’obiettivo di far conoscere, studiare, promuovere, valorizzare con ricerche, pubblicazioni, incontri, film e cortometraggi tutto ciò che concerne la dimensione religiosa nella cultura friulana, scrutando sia le fonti storiche sia la realtà contemporanea. Ed è proprio in questa spinta verso il futuro che si inserisce la scelta di lanciare un nuovo sito: «Un vero e proprio biglietto da visita, per noi», ha spiegato don Romano Michelotti, presidente di Glesie Furlane, in occasione della conferenza stampa di presentazione del nuovo portale, realizzato grazie al contributo dalla Regione Autonoma Friuli Venezia Giulia. Incontro al quale hanno partecipato anche Pierpaolo Roberti, assessore regionale alle autonomie locali, e Loris Pagotto di FriulUp, che si è occupata della progettazione del nuovo strumento digitale.LEI ANCJEMÒ
4 Cunvigne “Pre Toni al vîf”30 di Avrîl 2022
In colaborazion cun Glesie Furlane e Grop amîs di pre Toni
A 15 agns de muart di pre Toni Beline al presente
4e Cunvigne “Pre Toni al vîf” par ricuardâ il pinsîr e l’opare di pre Toni Beline
“Pre Toni scritôr: un saboradôr di cussiencis”
Vinars, ai 6 di Mai del 2022 a lis 20.30
Li de Sale dal Consei dal Comun di Basilian
Invît Presentazion Libri LIS FLABIS DI ESOPO19 di Avrîl 2022
Preseâts Socios di Glesie Furlane,
Ûs invidi ae presentazion dal libri LIS FLABIS DI ESOPO voltât in furlan
di Pre Toni Beline cun lis ilustrazions di Elisabetta Ursella. La
presentazion si tignarâ Joibe ai 21 di Avrîl, lì de Librerie Einaudi in
Via Vittorio Veneto 49 a Udin, alis 6 soresere.
Ûs spieti e ûs auguri Buinis Fiestis
Pre Roman Michelot
President di Glesie Furlane
Pai trois di pre Toni06 di Avrîl 2022
Ai 9 di Avrîl dal 2022 a lis trê e mieze dopomisdì, si davuelzarà la 4e cjaminade libare “Pai trois di pre Toni” partint di daûr de canoniche di Visepente.
Ae fin de cjaminade si jentrarà intal curtîl de canoniche par un moment di leture (e no dome…)
Prossims apontaments:
- Domenie, ai 24 di Avrîl, a lis 10, Glesie di Visepente Messe in ricuart di pre Toni.
- Vinars, ai 6 di Mai, a lis 20.30 Comun di Basilian Cunvigne “Pre Toni al vîf”
- Dal prin di Jugn ai 3 di Lui Galarie Tina Modotti a Udin,
Mostre dai cuadris di Marcello Di Tomaso ispirâts al “Qoelet Furlan” di pre Toni
- Joibe ai, 16 di Jugn, tor li 5 e mieze dopomisdì Sala Ajace a Udin
Cunvigne sul teme “Qoelet – Qoelet Furlan
INCUINTRIS DI VENÇON – 11 e 12 Dicembar 202111 di Dicembar 2021
Sabide ai 11 di Dicembar dal 2021
a Tombe di Meret, te sale de “Latarie vecje”
aes 7 soresere il prof. Gabriele Pelizzari de Universitat dai Studis di Milan al presentarà:
“ERALTS E PEDAGÒCS DI CRIST”.
GUGLIELMO BIASUTTI E LE ORIGINI DEL CRISTIANESIMO AQUILEIESE.
IN MARGINE A UNA RECENTE PUBBLICAZIONE.
Domenie ai 12 di dicembar dal 2021
aes 3,00 dopomisdì a Vençon in domo: Gjespui cjantats;
aes 3,30 il prof. Gabriele Pelizzari de Universitat dai Studis di Milan al presentarà:
“TRADUNT MAIORES NOSTRI”. LA SPIEGAZIONE DEL CREDO DI RUFINO:
PER UNA NUOVA LETTURA DELLE ORIGINI CRISTIANE AD AQUILEIA.
Al intervignarà ancje d. Giuseppe Laiti,
docent al ISSR “S. Pietro Martire” di Verone.
E TE ULTIME DÌ LU VIODARAI IN MUSE30 di Novembar 2021
Pai 35 agns de sô muart Glesie Furlane e ricuarde Pre Checo Placerean Predi di Montenars e di dut il Friûl.
Il 30 novembre 1920 nasceva pre Checo Placerean, fra le più importanti figure dell’autonomismo friulano. Il 30 novembre 2021, Glesie Furlane lo ricorda a 101 anni dalla nascita e 35 dalla morte.
“E te ultime dì lu viodarai in muse” è una clip fortemente poetica realizzata da Belka Media con la regia di Massimo Garlatti-Costa.
Ci propone una visione intimistica di pre Checo: «Ci ricorda che ogni uomo rende conto, a Dio e a sé stesso, di quanto ha fatto nella sua vita mortale, guardandolo e guardandosi in faccia nell’ultimo giorno della sua vita terrena.
Pre Checo sicuramente ha dato tutto sé stesso al Friuli e ai friulani affinché questi prendessero coscienza della propria fede, storia, cultura e lingua, ha smosso coscienze, è stato ed è ancora, un pilastro della loro vita», ha spiegato il regista.
https://www.youtube.com/watch?v=jU1jh8J3h8Q
Ricuardin Pre Checo Placereani26 di Novembar 2021
Memorie di pre Checo26 di Novembar 2021
Pre Checo Placerean al è stât un om di ponte te valorizazion de nestre lenghe e culture, vôs vivarose pe difese lucide, passionade e sigure dal dirit a un progjet di svilup culturâl, economic e sociâl autonim che e je la fonde di ogni democrazie gjenuine. Une batae pôc capide e mancul ancjemò gratificade, ma che cul passâ dal timp, in cheste clime di continue e gjeralizade omologazion, e cuiste simpri plui valôr profetic.
Al è dovê, partant, di ricuardâlu a 101 agns de sô nassite (30.11.1920) e a 35 agns de sô muart (18.11.1985).
Glesie Furlane in acuardi cul Istitût ladin furlan “pre Checo Placerean” e invide ducj i furlans:
– Vinars ai 26 di Novembar a 6 sore sere te glesie di Sante Eline a Montenars par ricuardâlu cuntune messe e cun leturis di tescj di pre Checo. Prin di messe une preiere su la sô tombe, tal cimitieri.
– e ai 30 di Novembar a lis 8 e mieze sore sere a Glemone tal “Cinema Teatro Sociale“ al sarà proietât il docufilm “Predis, la nazione negata” di Massimo Garlatti Costa.
ANIVERSARI FONDAZION DI GLESIE FURLANE29 di Avost 2021
O vin il plasê di invidâus Domenie ai 29 di Avost, aes 6 soresere
a Zui inte Plêf di San Pieri
tal 47esin di fondazion di Glesie Furlane.
Ciantâs Gjespui, a vegnaran presentadis lis ativitâs di chest an e i progjes pal 2022.
SAGRE DAL DOMO DI VENÇON01 di Avost 2021
O vin il plasê di invidâus Domenie al 1n di Avost dal 2021
ae Sagre dal Domo di Vençon.
As 6 soresere in domo: Samblee di Glesie Furlane par la Elezion dal Consei Diretîf.
As 8 di sere: Messe grande concelebrade tal 683esin de Dedicazion dal Domo.
AVÔT DAL FRIÛL: MESSE A AQUILEE18 di Lui 2021
Il 18 di Lui, aes 6 sôre sere, si cjatarin inte Basiliche Mari di Aquilee pal Avôt dal Friûl ai Sants Ermacure e Fortunât.
Al celebre pre Maurizio Ridolfo
A Zui pai 46 agns di Glesie Furlane30 di Avost 2020
Domenie ai 30 di Avost dal 2020, aes 6 sore sere a Zui te Plêf di Sant Pieri inte memorie de fondazion di Glesie Furlane si cjatarìn a cjantâ Gjespui e o concludarìn la serade li de Fondazione La Polse di Cougnes.
Vie pal incuintri a saran dadis ancje impuartantis anticipazions:
– pre Roberto Bertossi al informarà su lis ultimis novitâts in mert ae traduzion dal Messâl Roman par furlan, pront dal 2006.
PAR INFORMAZIONS: info@glesiefurlane.org
AVÔT DAL FRIÛL: MESSE A AQUILEE05 di Lui 2020
AVÔT DAL FRIÛL AI SANTS ERMACURE E FURTUNÂT
http://www.glesiefurlane.org/sagre-dal-patriarcjat
DOMENIE AI 5 DI LUI, AES 6 SORE SERE
A Aquilee inte Basiliche Mari pal Avôt dal Friûl ai Sants Ermacure e Furtunât.
Al celebre pre Mirko Franetovich, capelan di Roncjis e diretôr al Ufici de Pastorâl de Salût de Arcidiocesi di Gurize.
DOMENIE AI 26 DI AVRÎL, MESSE IN MEMORIE DI PRE ANTONI26 di Avrîl 2020
n colaborazion cul Domo di Vençon, domenie ai 26 di Avrîl dal 2020 aes 11 di buinore, Glesie Furlane e invide a colegâsi su Facebook par partecipâ a la messe in memorie dai 13 agns de muart di pre Antoni Beline. Par colegâsi: FRACAIT CHI.
Par discjamâ il messalin de domenie, o podês doprâ il file dai JUTORIS pe liturgjie di pre Tonin Cjapielâr: FRACAIT CHI.
A TREDIS AGNS DE MUART DI PRE ANTONI BELINE23 di Avrîl 2020
Dal grop Amîs di pre Toni pai 13 agns de sô muart21 di Avrîl 2020
Ai 23 di Avrîl a colin i 13 agns de muart di pre Antoni Beline. Il grop “Amîs di pre Toni” di Visepente nus propon chest iniziative in memorie di pre Antoni e lu proponìn par cui che al vûl condividi: lu cjatais tai JUTORIS PE LITURGJIE a chest link FRACANT CHI
CETANTIS STELIS11 di Avrîl 2020
“Cetantis stelis”: nuovo video di Glesie Furlane per Pasqua Il video racconta, sulle note di un canto ecclesiastico friulano, come gli uomini tutti siano delle stelle, ognuno con una sua bellezza e diversità UDINE – “Cetantis stelis – Quante stelle”. È questo il titolo scelto da Glesie Furlane per il nuovo video che racconta, sulle note di un canto ecclesiastico friulano, come gli uomini tutti siano delle stelle, ognuno con una sua bellezza e diversità. È proprio l’unicità delle persone e dei popoli che rende il mondo un posto prezioso e speciale. Il popolo friulano, con la sua storia, la sua lingua e la sua cultura ha, insieme agli altri popoli, un suo posto in questo grande mosaico universale. Sulle note di “Cui mi dîs cetantis stelis” (Chi sa quante sono le stelle) cantato dal Coro Rôsas di Mont e diretto da don Giuseppe Cargnello, le immagini di uomini e donne di tutto il mondo scorrono. Tutti sono soli, assorti e guardano all’orizzonte, al futuro che verrà. Il canto, in friulano, ci fa capire che sono gli uomini stessi le stelle di questo mondo. La speranza anima questa clip: presto torneremo nuovamente a darci la mano l’un l’altro. VIDEO – “Cetantis stelis” è l’ultimo di una serie di piccoli videoclip (ideati, prodotti e realizzati da Belka Media per la regia di Massimo Garlatti-Costa) cominciata con “Impìe chê lûs” (accendi quella luce) per commemorare la tradizione friulana della notte dei morti, il primo novembre; a seguire c’è stato “La Tiere dai Paris” (La Terra dei Padri) realizzato per san Giuseppe, festa del papà; poi “Te anime e te piere” (Nell’anima e nella pietra) dedicato alla Festa della Patria del Friuli; quindi un omaggio alla capitale del Friuli in queste difficili giornate di lockdown con “Udin, Friûl” (Udine, Friuli). CANTO – Il canto che fa da sottofondo alle immagini è tipico della celebrazione del battesimo. Sacramento che rappresenta una nuova creazione, una liberazione dal male e una nascita a una nuova vita. La speranza è che, quando gli uomini potranno finalmente tornare a darsi la mano, porteranno con sé la consapevolezza di questa rinascita e una riflessione profonda sull’avvenire. Glesie Furlane crede fermamente che la rinascita dell’uomo dovrà avvenire nel rispetto delle proprie radici e della diversità di culture, poiché solamente se rispettiamo noi stessi, la nostra storia e il nostro percorso di uomini, potremo rispettare gli altri e sperare in un mondo più equo. GLESIE FURLANE – “Glesie Furlane” è un gruppo di cristiani e friulani che cercano di indagare e mantenere le proprie radici culturali e religiose, per poter conciliare in maniera armonica la propria fede e la propria identità. Con un’attività di quasi mezzo secolo Glesie Furlane è sempre stata dalla parte della gente, dalla parte dei friulani.
Il video di Glesie Furlane pe Fieste dal Friûl, ai 3 di Avrîl: TE ANIME E TE PIERE02 di Avrîl 2020
“Te anime e te piere”: La acuile dal Patriarcjât di Aquilee e je scolpide te anime dai furlans Glesie Furlane e fâs un regâl a ducj i furlans te zornade de Fieste de Patrie dal Friûl “Glesie Furlane e je simpri cui furlans, a difindi la lôr dignitât e i lôr dirits, parcè che la nestre acuile e je scolpide tant te anime che te piere” Ai 3 di Avrîl 1077 l’Imperadôr Indrî IV al da al Patriarcje Siart il Ducât dal Friûl, il 3 di Avrîl al segne cussì la nassite dal Stât Patriarcjâl Furlan. Tai prins agns ’70, Pre Checo Placerean e i predis di Glesie Furlane a àn riscuviert la celebrazion de Fieste de Patrie dal Friûl, par insegnâ a ducj nô furlans la impuartance di Aquilee e dal Patriarcjât te storie europeane e il valôr de nestre storie, lenghe e culture. Pre Romano Michelot di Glesie Furlane al dîs: “Se daûr di une bandiere no je la identitât, la cussience e l’apartignince di un popul, chê bandiere e reste dome un peçot colorât, la bandiere un al à di vêle dentri, e al à di vêle simpri, ogni dì par dut l’an”. Lis imagjinis dal video a son ripresis tal Domo di Vençon, il lûc dulà che si cjate la associazion di Glesie Furlane e simbul de ricostruzion e de rinassite di dut il Friûl dopo dal taramot dal 1976. Bonsignôr Roberto Bertossi, president de associazion, al torne a marcâ la vocazion di Glesie Furlane: “Il nestri sproc al è di stâ cu la int, simpri, ma soredut in moments storics dificii come chel di cumò”.


c: text/html

text: Pal Friûl di soreli a mont il cors di tutele des minorancis par aministradôrs e dipendents publics a scomence a lis 6 di sere dal 21 di Novembar li dal Palaç di sore (foto) in plaçute Tiepolo a Spilimberc (Spilimbergo Il cors inmaneât par cure dal Cirf de Universitât di Udin (Università degli Studi di Udine) e de ACLiF – Assemblee de Comunitât Linguistiche Furlane – al è viert ancje a ducj i interessâts. Par informazions si pues clamâ il CIRF (Centri interdipartimentâl di ricercje par il svilup de lenghe e culture dal Friûl) al numar 0432 556480

robotstxt: allowed

filter: keep


text:
Al è impussibil no jessi tacâts de positivitât e dal entusiasim di Franco Maschio, il scultôr dai fruts che si rimpinin sui scois a Caorle, dal gjigant ungaretian a braçs vierts che si “ilumine di imens” a Sante Marie la Lungje, des mans che si alcin viers il cîl tal “Dal profont a ti o sberli o Signôr” tal domo di Vençon – omaç aes vitimis dal taramot –, dal paiasso tal plui biel parc di Montecarlo. Franco al è un om realizât. Tal lavôr e te vite. Al baste cjalâlu. E pensâ che il so percors di artist al è partît a planc e cun tantis dificoltâts. Diplomât al “Malignani” di Udin, 22 agns indaûr, cun femine e doi fruts piçui, Maschio al molà il so puest di vore di tecnic metalurgjic ae Pittini di Osôf par secondâ la sô vocazion: la art. Ae fonde de decision une passion fuarte e tante determinazion e, massime, il supuart de famee, amatissime, che il scultôr al à simpri iniment. Se vuê al vîf di art e al è preseât e amirât ancje fûr dai confins de Patrie, al è mert di cui che i sta dongje. Emotivementri e fisichementri. I siei cjârs, di fat, a vivin cun lui inte cjase/laboratori di vie Udin, ae jentrade di Maian, vignint di Farle, tal mieç dai cjamps. Al è li che al da anime a pieris e çoncs. Nuie di impuartât. Franco al lavore dome materiâi locâi: de piere piasentine a cjastinârs, noglârs, morârs o cuargnolârs di chenti. Une sielte che e marche il leam, fuartonon, cun cheste tiere. Lui che al è “di raze Piave”. I siei, di fat, a son rivâts di Trevîs. Ma «jo o soi nassût achì, o soi furlan e o tabai furlan», al marche. Franco al sint di apartignî a cheste tiere. Lu dîs a clâr. E, cu la sô art, al à voie di rapresentâ chel sens di apartignince, di rapresentâ une comunitât, chê furlane, ancje par «sburtâle a alçâ il cjâf, a cjapâ cussience di ce che e jê». Ancje par chest e par “elevâ” i furlans, e je nassude, tal grim de famee Maschio, la idee di meti in pîts une oasi artistiche a Maian, dongje dal laboratori di vie Udin: un lûc che no dome al dedi acet aes oparis dal artist, ma che al sedi bon di trasmeti a fruts e grancj il sens dal biel.
Piere, len, metal. La materie e cambie, ma no la intensitât che a trasmetin lis oparis di Maschio: incuintris di maris e di fîs sospindûts intune lûs di inocence, personaçs che a polsin o che a pensin, evoluzions di atletis e balarins invuluçâts di fîi dinamics, abraçs tenars di inamorâts zovanissims, tors di personis che a van sù in alt viers l’infinît e che si tegnin strentis cun mans sproporzionadis rispiet ai cuarps. A son grandis a pueste. «Ce si fasie cence mans?» mi dîs l’artist maianês, contantmi di cuant che, picinin, al fasè un pipinut di ciment e, braurôs, lu mostrà a so pari, che i domandà dulà che al ves cjolt il ciment. «Ti tai lis mans!», i disè, scuvierzût che lu veve robât ai muradôrs. Chel amoniment, Maschio lu à simpri vût iniment, viodût che lis mans a son ancje l’imprest de sô creativitât.
Franco al cjale la nature e le invide a creâ cun lui. Al mude lis pieris in bestiis. Al vierç i arbui par liberâ il Crist in crôs che i àn dât acet par agns. Al gjave fûr di lidrîs musis e figuris di tension rare. I cuarps a son suts e sfilâts, par dâ il sens di moviment. Colôrs, ruspidecis e venis de piere e dal len, che a dan un efiet pitoric di no finît, a contin oms e feminis, lis lôr storiis, lis lôr faturis e lis lôr debolecis, lis lôr emozions. A ricorin i temis de maternitât, de caritât, de solidarietât, de atenzion a chel altri, che a rivin dal didentri dal artist. Messaçs che a nassin dal cûr e che a fevelin al cûr di cui che al cjale lis sôs sculturis.
Erika Adami
CULTURE – ART-Â. Lis stradis de anime di Franco Maschio............
Al è impussibil no jessi tacâts de positivitât e dal entusiasim di Franco Maschio, il scultôr dai fruts che si rimpinin sui scois a Caorle, dal gjigant ungaretian a braçs vierts che si “ilumine di imens” a Sante Marie la Lungje, des mans che si alcin viers il cîl tal “Dal profont a ti o sberli o Signôr” tal domo di Vençon – omaç aes vitimis dal taramot –, dal paiasso tal plui biel parc di Montecarlo. Franco al è un om realizât. Tal lavôr e te vite. Al baste cjalâlu. E pensâ che il so percors di artist al è partît a planc e cun tantis dificoltâts. Diplomât al “Malignani” di Udin, 22 agns indaûr, cun femine e doi fruts piçui, Maschio al molà il so puest di vore di tecnic metalurgjic ae Pittini di Osôf par secondâ la sô vocazion: la art. Ae fonde de decision une passion fuarte e tante determinazion e, massime, il supuart de famee, amatissime, che il scultôr al à simpri iniment. Se vuê al vîf di art e al è preseât e amirât ancje fûr dai confins de Patrie, al è mert di cui che i sta dongje. Emotivementri e fisichementri. I siei cjârs, di fat, a vivin cun lui inte cjase/laboratori di vie Udin, ae jentrade di Maian, vignint di Farle, tal mieç dai cjamps. Al è li che al da anime a pieris e çoncs. Nuie di impuartât. Franco al lavore dome materiâi locâi: de piere piasentine a cjastinârs, noglârs, morârs o cuargnolârs di chenti. Une sielte che e marche il leam, fuartonon, cun cheste tiere. Lui che al è “di raze Piave”. I siei, di fat, a son rivâts di Trevîs. Ma «jo o soi nassût achì, o soi furlan e o tabai furlan», al marche. Franco al sint di apartignî a cheste tiere. Lu dîs a clâr. E, cu la sô art, al à voie di rapresentâ chel sens di apartignince, di rapresentâ une comunitât, chê furlane, ancje par «sburtâle a alçâ il cjâf, a cjapâ cussience di ce che e jê». Ancje par chest e par “elevâ” i furlans, e je nassude, tal grim de famee Maschio, la idee di meti in pîts une oasi artistiche a Maian, dongje dal laboratori di vie Udin: un lûc che no dome al dedi acet aes oparis dal artist, ma che al sedi bon di trasmeti a fruts e grancj il sens dal biel.


text:
Cine (art)
Il cine al è une proiezion visuâl in moviment, par solit sonorizât. Il tiermin al è l'apocope di cinematografie - dal grêc kinema, moviment, e graphein, scrivi.
Come in ducj i procediments artistics, une opare cinematografiche - o film - al è gjeneralmentri destinade a un public, intropât par solit dentri un lûc avodât a chel fin, ancje lui dispès clamât cine par metonimie. Dai agns '80 in ca al à ancje vût simpri plui impuartance la proiezion des oparis diretementri tes cjasis dai spetatôrs prime cu lis videocassetis ( cul standard VHS in particolâr), daspò cun sistemis digjitâi come l'atuâl DVD.
Al dì di vuê, il cine al è considerât une forme di art moderne, e ogni tant e ven clamade ancje la setime art. Parvie de diviersitât dai films e de libertât di creazion dai singui regjiscj, cheste definizion no je acetade di ducj e altris proponin diviersis definizions. Il fat di contâ une storie cun des imagjinis in moviment no baste a definî univocamentri il cine, parcè che a esistin ancje films cence «storie»: in un ciert sens i documentaris, e ancjemò plui i films di poesie o i films astrats o sperimentai a partegnin a cheste categorie.


text:
ZUANIN CENCE PÔRE – Scuele de Infanzie di Culugne – I.C. di Tavagnà
“Zuanin cence pôre” al à puartât i frutins mezans di Culugne ae scuvierte di une storie misteriose ma divertente, che e à fat nassi la idee di zuiâ cul cuarp uman, cui suns de lenghe furlane e cu la musiche e la danze, ancje doprant la modalitât CLIL.
La mape
La mappa
I materiâi
CJÂF ORELIS PÎTS ZENOI – schede
FÂS ANCJE TU IL TO OMENON – schede
IMITE LIS POSIZIONS – zûc de ocje (6)
INDUVINE LIS PARTS DAL CUARP – zûc de ocje (9)
SUNS E PERAULIS – zûc de ocje (11)


text:
Al mancje simpri un tocut. Un tocut che al fas saltâ il puzzle. Come se il cuadri complet de presince de marilenghe tai mieçs di informazions e di comunicazion al fos segnât di une sorte di maledizion cence fin. Tu puedis cirîlu dulà che tu vuelis, ma zire e volte, chel tocut, nol salte fûr. E no si rive mai ae fin de opare.
A PENSÂ MÂL…_ Al dîs, il senatôr Andreotti, che a pensâ mâl si fâs pecjât, ma ciertis voltis si le imbrucje juste. E cussì, o podìn ben dî che le vevin pensade juste za chê volte che i nestris sorestants a àn inmaneât i “Stâts gjenerai des lenghis minoritariis” de Regjon. Fevelâ, fevelâ, fevelâ. Ancjemò fevelâ, par pierdi, scjafoiâ, tal mieç di tantis peraulis, lis conclusions che ducj za a cognossevin e che a vevin domandât, ancjemò prime che e scomençàs la cunvigne. Vâl a dî che, pe atuazion des misuris di tutele de marilenghe – propit come che la leç statâl e comandarès –, al bastarès inviâ i decrets atuatîfs de leç regjonâl 29 dal 2007, e dai une cuvierte finanziarie adeguade. Chest al è propit il pont danât, il gnerf scuviert, la fonde di dut: cuvierte finanziarie. Bêçs. Che evidentementri no si vuelin cjatâ. E par gjavâ di mieç il probleme, si tire dilunc ancje la aprovazion dai regolaments.
Palanchis, ancje daûr dal Contrat di Servizi Ministeri dal Disvilup economic – Rai. Dentri dal document, il riferiment ae lenghe e culture furlane al passe in Comission di Vigjilance (ancje dopo un pressing partît dal Friûl, cun tant di spedizion) ma une volte rivât in Viâl Mazzini, al torne misteriosementri a sparî. Se i fos stât dât bon acet, la Rai e varès dovût jessi obleade a inviâ programs in marilenghe, in vie continuative e no plui sperimentâl, tant che si fâs par Sloven, Todesc e Ladin. Dut produsût in maniere direte de concessionarie dal servizi public. Ancje in chest câs, il Cda tal segret de sô sentade al à di vê fats cuatri conts. E la cuvierte dai massepassûts “Ballando con le stelle” o “Isola dei famosi” no si pues in cualchi mût scurtâ, a pro di altri. Le varan pensade cu lis peraulis de famose vigjilesse dal spot Rai: “Vâstu fûr cu la cassele?”.
SOLUZION, PAR MÛT DI DÎ…_ Francs, come chei che il muscolâr assessôr ae culture Elio De Anna al voleve spostâ di une bande a di chê altre. Il caric di novante, il folp De Anna lu mole intune interviste al Gazetin. Pal furlan in Rai, i bêçs a rivaran. Dusinte mil euros dal Stât. Come se al fos un pac di “Affari tuoi”. Dome che, al sclarìs De Anna, “chescj bêçs a saran part di chê cuote che il Stât al trasferìs ae regjon pe atuazion de leç 482”. La idee e je chê di dividi la torte (za di par se puare) che e rive di Rome, in plui che par comuns e ents publics, ancje a pro de Tv publiche. La rispueste je mande, a stret zîr, il “Comitât 482” e il “Comitât pal rilanç e la autonomie dal Friûl”: jù lis mans! Chei bêçs a coventin pai progjets tes scuelis, pai sporteliscj, pai cartei e pe comunicazion istituzionâl. Par fâ un confront, al sarès come se un sindic al gjavàs i bêçs stanziâts pal funzionament de scuele dal so teritori e, in belanç, ju dopràs par regolâ une strade. Pe Rai, i finanziaments a àn di sei sigurâts cui fonts dal Stât e de Rai stesse, e no cui fonts de 482, ni de Regjon. Insome, vonde paiâ la Rai par che e fasi ce che e varès za di fâ in aplicazion de leç pe tutele des minorancis in Italie. In chest, o vin za dât o regalât in abondance. La segretarie provinciâl dal Pd di Udin, di prionte, e dîs: “Si va indenant cu la ande sperimentâl dai ultins agns e ae Rai i fâs comut, viodudis lis convenzions dal sigûr no “a pierdi”, paiadis cun chei bêçs”.
VARIAZION, SARAIE LA VOLTE BUINE?_ Beçs, apont, bêçs. Che al moment no ju viodin lis emitents radiotelevisivis privadis. Par onôr di cronache, De Anna al à rimandât aes variazions di belanç ma il predecessôr Roberto Molinaro al veve fat compagn, cence sucès. Lis piçulis emitentis al moment a son lis unichis che a van indenant a trasmeti, cence tancj befei. Chei cuatri carantans che a gjoldevin fintremai l’an passat, jur ai àn cancelâts bot e sclop, cence nancje tancj scrupui. Ça va sans dire.
Pardabon, al mancje simpri alc, un tocut, un tasselut piçul, par completâ il puzzle. In cheste danazion cence fin, viodarìno mai il cuadri complet?
Oscar Puntel
ATUALITÂT – Comedie continue............
Al mancje simpri un tocut. Un tocut che al fas saltâ il puzzle. Come se il cuadri complet de presince de marilenghe tai mieçs di informazions e di comunicazion al fos segnât di une sorte di maledizion cence fin. Tu puedis cirîlu dulà che tu vuelis, ma zire e volte, chel tocut, nol salte fûr. E no si rive mai ae fin de opare.


text:
22 aprile 2006
Gnovis su la Damiere di Tarvis
Come che o vin comunicât cualchi zornade indaûr, cheste setemane a Tarvis (ecezionâl la organizazion metude in vore dal Comun e dal Sindic Franco Baritussio, che al à dute la ricognossince e il ringraziament di Renzo Tondo, president de FID) a son in cors lis 16 partidis pal "match" finâl che al darà il titul di campion nazionâl assolût di dame taliane: a contindisâl il livornês Michele Borghetti e chiozan Mirco De Grandis (pe cronache al è in vantaç Michele Borghetti, za 10 voltis campion talian).
Si pues viodi lis partidis in direte cu la webcam dal sît de F.I.D. (Federazione Italiana Dama). Domenie ultime zornade di gare e martars cerimonie di premiazion.
Te foto, di çampe a drete: Franco Baritussio, Mirco De Grandis, Maria Giovanna Elmi, Michele Borghetti e Renzo Tondo.
Si pues viodi lis partidis in direte cu la webcam dal sît de F.I.D. (Federazione Italiana Dama). Domenie ultime zornade di gare e martars cerimonie di premiazion.
Te foto, di çampe a drete: Franco Baritussio, Mirco De Grandis, Maria Giovanna Elmi, Michele Borghetti e Renzo Tondo.
Nessun commento:
Iscriviti a: Commenti sul post (Atom)


text:
Un tocut a la volte
Vês reson.
Ve chi alore la buine gnove che ai vinciût ancje chest concors di contis da l’orôr, cun mê grande sodisfazion. La conte, inte sô version origjinâl, la podês cjatâ a chi.
Ma par voaltris amîs di web, us lassi la version voltade par furlan, che come simpri e rive a dî alc di biel.
Si che no ‘nd ai masse gjonde a scrivi par passât remot, us domandi scuse se o ai fat cualchi falope cui verps. 😉
Dopo i vincj dut ti pâr un zûc, e tu ti sintis plen di cûrs, tant di tirâju di ca e di là.
Passâts i trente la vuere e je finide, e la pâs al è polvar su lis robis di ogni dì.
Ce che propit non tu pensaressis mai al è che ti sucedi il contrari: vê cuarante agns e inamorâsi tant di crodi di podê sopuartâ dut.
– Pierdarès ogni sens par stati dongje – i veve dit Luciano, gjavant i voi de strade e pontantju in chei di Claudie.
Jê i veve ridût, tenare. Cuete ancje plui di lui. Tresinte metris plui indevant, framieç lamarin e ramaçs, lu veve lassât di bessol.
Il prin al fo il gust.
Ogni mangjâ ai si ingropave intal cuel come coton strafont e al scugnive gloti par campâ. Pocjis setemanis daûr al pierdè l’odorât, ma al fo cussì facil usâsi che par dîs no si inacuarzè di nuie.
Al è il colp, i disè l’otorinolaringoiatri, ma nol veve nissune cure di dâi.
Cuant che e tocjà a la uldide, Luciano al veve pene tornât a començâ a vivi. Al jere tornât a vore, in ostarie, al cine. Cussì al scugnì pierdi mês par imparâ a lei i lavris, e al vaì di rabie parsore i soi discs, aromai cence nissune vôs.
Une matine, fasintsi la barbe, al veve viodût un vier ros che i vignive jù dal cuel fin al pet. Al capì subit ce che al jere sucedût e i vignî voie di copâsi.
Cuant che al deventâ vuarp, al provà pardabon. Nol jere passât nancje un an.
E je une infezion, i disevin, neurons che morin.
Lui nol veve nancje rispuindût.
Al veve capît, e i scjampâ di ridi.
Al imparà a movisi framieç il so jessi vuarp, viodint lis robis cu la lint dai ricuarts. No si maraveà il dì cuant che si sveà cence un braç.
– Vularà dî che ti puartarai simpri cun mê – i veve dit Claudie in chel dì – vessio di vignî a cjolti un tocut a la volte.


text:
“Micjêl Bertòs al jes de palacine sviersât. La sene lu à disgustât. Al sbat la puarte cun rabie. Al va viers la sô machine. Il prin impuls al sarès chel di montâ sù e scjampâ vie. Lontan da chê int! Ma Micjêl al à un’altre idee. Si cuiete di colp. Al vierç la capote dal automobil. Al tire fûr il sac des macis, sal cjarie su lis spalis. Dentri, te palacine de Clape de Vele, a son daûr a fâ fieste. Un ghiringhel in grant, cun int impuartante, sorestants, bielis feminis”.
L’autôr al è cognossût tant che politic e fisic di innomine internazionâl. E al ven di domandâsi dulà che al cjate il timp di fâ ancje il scritôr. Par prionte, scritôr di stamp antîc, o disarès plui o mancul dal Sietcent, un secul che nol veve premure. Sicu che nol à premure chest romanç zâl metapolitic: 354 pagjinis, nuie mancul!
Pre Antoni Beline, che al firme la presentazion, le imbrucje juste cuant che al scrîf che ‘… ducj nô, salacor, o varessin saltât cualchi toc, gjavade cualchi espression che nus semeave pleonastiche e ripetitive, scurtât cualchi percors par rivâ prime a scuvierzi l’autôr di dut chel maçalizi’.
Il sens di dut il libri al è inte soluzion dal enigme afidade a une formule matematiche che il gjeni, indevant di doi secui, Tin Blanchin (protagonist za dal prin libri di Cecot, Il Tierç Lion), al pant intune sentade ae presince di ducj i maiorents e i pussibii suspietâts. Formule che, però, i vûl vudis cognizions matematichis superiôrs par capîle.
Lis pagjinis miôr mi son semeadis lis primis, chês che a contin il delit numar cinc e po chês dal colocui jenfri l’investigadôr, la contesse e la sô segretarie, intant di une cene a trê cui diaulins di fûr che no dome a scoltin ma a fasin fintremai coments su ce che a disin l’om e lis dôs dumblis.
Il libri al à ancje il presi impuartant di no vê talianisims e, di conseguence, une grande ricjece di lessic furlan, cun peraulis e espressions che no si doprin ogni dì: magalde (p. 41), stafarî (39), rassanât (54), tentimbon (67), bitince (84), cjamoie (88), catarigulis (126), sgarmetâ (169), gatamâ (202), casnà (222), sofinâ, (224), ludidôr (235), picagnât (248), gosteâsi (300), gasparâ (311), mussain (311), trai sgumilicje (312), fâ crofe (297), sghignuçâ (326), fifeç (333), fâ muse di ufiel bulît (337), invuatî (353).
Une descrizion cence dûl di trop maucs e sporcs che a son i zûcs dal podê. Ma, par fortune, la realtât no je cussì: un coiar tant che ‘Sefut Çopul nol podarès mai deventâ ministri, inte realtât. Ma… cuissà… ❚
✒ Laurin Zuan Nardin
SIMPRI BOGNS. Sergio Cecotti, Il President, Feagne, 2003............
“Micjêl Bertòs al jes de palacine sviersât. La sene lu à disgustât. Al sbat la puarte cun rabie. Al va viers la sô machine. Il prin impuls al sarès chel di montâ sù e scjampâ vie. Lontan da chê int! Ma Micjêl al à un’altre idee. Si cuiete di colp. Al vierç la capote dal automobil. Al tire fûr il sac des macis, sal cjarie su lis spalis. Dentri, te palacine de Clape de Vele, a son daûr a fâ fieste. Un ghiringhel in grant, cun int impuartante, sorestants, bielis feminis”.


text:
Un tronc di arbul, un fi salt de nature, interpretât dal om al pues deventâ un ogjet di indulà difondi la peraule di Diu intun lûc ferît di une calamitât. Il leam tra il Creadôr, l’om e la nature no si pues dividi in nissun aspiet de vite: gaudiôs, ordenari o dramatic.
A Gjenue, intal mês di Novembar, la plene dal torint Fereggiano e à puartât muart e devastazion, ma la volontât di tornâ a scomençâ no è mai mancjade. Dilunc de strente e cimentificade val colpide de aluvion, a vivin tancj Furlans che daurman si son metûts in contat cui gjornâi, cu lis radios e cu lis televisions par confuartâ, denunziâ e puartâ la lôr testemoneance. In pocjis oris si è metude in moviment la “machine de solidarietât” e dal Friûl a son partîts volontaris, mieçs e risorsis a pro dai aluvionâts. Graciis a internet, cierts amîs furlans di Gjenue a àn fat circolâ lis fotografiis de capele di Sant Josef invadude dal pantan, svangjât di desenis di fantatis e di fantats. La piçule Glesie e je sotetade intai fonts di un condomini dai agns ‘60, che si cjate su la rive çampe dal Fereggiano, intal cuartîr di Quezzi. Lis fotos e lis cronichis dai furlans a àn colpît i ativiscj de Pro Loco “Amici di Avasinis” che e à volût promovi une iniziative a pro de Glesie danezade. Selezionât un arbul di cocolâr su lis monts parsore dal paîs, contatât un amì marangon/scultôr, in pocjis setemanis al jere pront un ambon di donâ ae glesie di Quezzi par anunziâ, come che al à scrit Pre Roman Michelotti intai salûts: “La buine e la biele notizie dal Vanzeli e de Peraule di Diu, Peraule zovevule di vite e di sperance”. Ai 21 di Mai passâts si è tignude la cerimonie di donazion a Gjenue, li che a àn partecipât desenis di furlans residents inte citât de Lanterne. L’ambon al jere cuviert de bandiere dal Friûl, in Glesie la lenghe prevalente e jere il furlan e i presints gjenoans cun comozion a àn rigraciât e esaltât la amicizie tra ligurs e furlans, fin dai timps des grandis emigrazions pes Americhis, cence mai dismenteâ la presince dai volontaris ligurs intai dîs e intai mês dopo al taramot dal 1976.
Nol è mancjât un rinfresc bondant dulà che i vins furlans a jerin a confront cun chei ligurs, il Montasio cu lis tortis saladis e lis fuiacis gjenoanis, il salam furlan cun chel di Sant Olcese. ■
Daniele Martina
SOLIDARIETÂT. Solidarietât furlane a Gjenue............
Un tronc di arbul, un fi salt de nature, interpretât dal om al pues deventâ un ogjet di indulà difondi la peraule di Diu intun lûc ferît di une calamitât. Il leam tra il Creadôr, l’om e la nature no si pues dividi in nissun aspiet de vite: gaudiôs, ordenari o dramatic.


text:
Cîl zâl d’autun e viole
come voi lusints di frute malade.
Le’ aghis de risultive
e polsin distudadis
pai cjamps e pai fossâi.
Al borc
si è tenzude la muse
di puinte e di melaz
di Galliano Zof (1933-2012). Nassût a Sante Marie la Lungje di une famee contadine, om di grande culture classiche e antropologjiche, al è stât un dai prins fîs dal popul a poetâ par furlan. Al à fat part dai grups “Tesaur” e “La Cjarande”. Cun lui ancje la civiltât contadine e cjate finalmentri il so cjantôr sclet e sincîr. Fra lis sô oparis o memoreìn: Un carantan di puisie (1966), Lidrîs di tuessin (1968), Pan cence levan (1969), De bande dai siôrs e Contadinance (1977), Flôrs (1981), Spire e muse (1984), Timp cence timp (1988), Salmodiis (2001), Cjant forest (2003). E pe prose il drame Lune in cercli (1981). ❚
par cure di Laurin Zuan Nardin


text:
Fionde
Zuiâ cu la fionde al è un pôc zuiâ e un pôc al pues jessi procurâsi di mangjâ. A covente smicje e braùre, ma ancje estri e abilitât inte progjetazion e costruzion de arme. Sì, par che la fionde e je a mieze strade jenfri un zûc e un imprest une vore pericolôs, che plui di cualchidun, no plui un frut, al doprave par dispicjâ un uciel, o cjapâ un gneur o une cuaie. Britule e fionde – e une grampe di claps – a jerin i imprescj che no mancjavin mai, intune sachete di un om o di un frut.
La fionde si fâs su cuntune ramascje di len a forme di “V”, o di cualchi bande a “U” e par solit e je la robe plui dificile di cjatâ. No ducj i lens a son bogns, e dopo vêlu taiât, il ramaç al va metût in forme e a secjâ tal fôr de cusine. Il len ideâl al pues jessi il frassin, dûr ma elastic. L’astic al vignive tirât fûr taiant une cjamare di aiar di biciclete, la striche par meti il clap e jere fate di corean (magari un sbrendul di une scarpe viere).
Cu la fionde si faseve a gare a tirâ ju colomps e passarins, ma ancje lis lûs de strade, bussulots (butiliis no, che a costavin), e ogni robe che les ben di cjapâ. Di stâ atents, ancje, ae Vuardie Comunâl, che se ti brincave ti puartave vie l’imprest, cun tant di predicje!
Cuatri cjantons
A coventin cinc fruts, par zuiâ a cuatri cjantons. Un a la conte e al sta sot, chei altris si metin intai cuatri cjantons di un edifici (magari il cjampanili dal paîs, o la glesie). Intant che chel che al stâ sot al conte, chei altris a àn di scambiâsi di puest, plui svelts che a podin, cirint di no fâsi robâ il “cjanton” di chel che al conte. Se chel al rive, al è clâr, al sta sot chel che al è pierdût il cjanton. Bisugne jessi svelts, ma ancje furbos.
Corisi daûr
Cori e je une emanazion naturâl des canais: un frut, pal sôl fat di jessi frut, al cor. No covente nuie, se no doprâ lis gjambis e il flât.
Corisi daûr al è il zûc plui sempliç e che mancul al à bisugne di imprescj. Un al è il cjaçadôr, chei altri lis predis: cuant che un al ven cjapât e tocjât, al devente lui il cjaçadôr. Il zûc al proviodeve ancje des polsis, bastave businâ “bando” e ducj si fermavin a tirâ flât (a grops, al è clâr) e a pensâ di ce bande scjampâ o cemût fâ a no fâsi cjapâ.
Nol è un zûc, come che al podarès someâ, dulà che al covente dome jessi svelts… ancje la strategje e fâs la sô part! E nol è dite che jessi il cjaçadôr e sedi la part plui brute…


text:
In timp di Lead al è stât proponût un video realizât des Mestris che al rapresentave la realizazion di un clap, colorât o cun scrite une peraule o une frase. Chest clap al vignive poiât intun
Il progjet al à svilupât ducj i cjamps di esperience: i fruts a àn realizât e po zuiât insiemi tai habitat des storiis di Esôf, a àn tocjât cu lis lôr mans materiâi di diviers gjenar e nature, a
Il progjet “ATOR PAL FRIÛL” al nas dal desideri di promovi e rinfuarcî la union tra il paîs e la comunitât educante li che i frutins a son inserîts, intune otiche di colaborazion, di
Chest progjet di musiche al è stât pensât par rivâ ai arlêfs de classe tierce de Scuele Primarie Fruch di Udine, tal timp che lis scuelis a son stadis sieradis par vie dal Covid 19. Il teme des
La idee di chest percors e je leade a une jessude didatiche sul teritori in program tal imprin dal an scolastic in colegament cu la dissipline sientifiche e no dome. Visitâ une imprese boschive
Il percors di art al à vût la finalitât di fâ cognossi ai arlêfs de classe cuinte i paisaçs carateristics de regjon Friûl Vignesie Julie traviers i voi di cualchi cognossût artist dal Nûfcent,


text:
«No ti pos perdonàighi tu, Friûl
cristiàn, a un che la to lenga sclava
ta un còur cialt di peciàt al dispeava»
(Cansion)
O ai viert, a câs, il libri di Pier Pauli Pasolini, La meglio gioventù, Turin, 1975. O soi intopât in chescj viers, altissims. E ogni pagjine e vâl une altre. Par vie che, culì, o cjatìn lis robis plui bielis che mai a sedin stadis scritis in lenghe furlane.
Pasolini nol jere furlan. E jere furlane sô mari (Susane Colùs di Cjasarse), ma lui nol jere di marilenghe furlane. Ma il furlan al sunave in ducj i bearçs e lis stradis di Cjasarse, inta zûcs dai fruts, intal sberlâsi di un barcon a chel altri. E po i sunave drenti di lui intai ricuarts lontans des peraulis dolcis che ogni mari e sa inventâ pal so frutìn.
Cun cheste lenghe lui al tache a confrontâsi, cuant che al ven in vacance in Friûl, a cori intai cjamps e su la grave dal Tiliment. Al è zovin, al è daûr a studiâ a la Universitât i poets de Provenze. E al scuvierç afinitâts jenfri chê lenghe e il furlan.
Une dì al sint une peraule: «rosade». Peraule che e je stade dite cuissà cetantis voltis, ma che no je mai stade scrite. E di cheste considerazion al sclope il so grant amôr pe lenghe furlane. Che lui al fâs deventâ lenghe di poesie.
La sô teorie e je che, se une lenghe si le dopre dome par contâ mignagnulis, alore e reste une lenghe puare, un dialet. Ma se si le dopre par esprimi «i sintiments pi alts, i segrets dal còur», alore e devente lenghe.
Cuant che, a la fin de sô vite, Pasolini al tornarà a cjapâ in man il so libri, al tornarà a scrivilu une altre volte (Seconda forma de La meglio gioventù). Ma lu fasarà cun dute la rabie di un cûr tradît. Tradît dal Friûl che nol è plui chel di une volte, chel che lui al amave cussì tant.
Fontana di aga dal me paìs
A no è aga pì fres-cia che tal me paìs
Fontana di rustic amòur,
e devente
Fontana di aga di un paìs no me
A no è aga pi vecia che ta chel paìs
Fontana di amòur par nissun.
Al è come se il poete al volès sfrissâ la sô opare di cuant che al jere zovin, ruvinâle, sporcjâle. Ma il letôr al capìs che ancje cheste operazion, in realtât, e je une altre declarazion di amôr.
E, chel che plui al conte, ancje in cheste version rabiose, triste, incancaride, i viers di Pasolini a rivin nivei di poesie lampide, simpri.
Laurin Zuan Nardin
CULTURE – LA FABRICHE DAI… LIBRIS. Amôr e rabie di Pasolini............
«No ti pos perdonàighi tu, Friûl


text:
Mancul sprocs e plui politiche, se no mandi Friûl
In Friûl o vin plui partîts: Fuarce Friûl (FF), Fradis dal Friûl (FdF), il Partît democratic furlan (PDF) e il plui penç cuntun non che al ven de nestre storie medievâl, la Peande. Cu la ecezion dal PDF ducj chescj partîts le àn in asse cui talians. I talians nus puartin vie il lavôr, i talians a puartin malatiis, nus puartin vie lis feminis, i talians a violentin lis feminis, i talians no àn chê di lavorâ, a vegnin chi par fâsi mantignî, ogni robarie e je colpe dai talians e vie indevant. Ogni tant un tren plen di talians che a scjampin de Italie par vignî a cjatâle pronte in Friûl lu fermin sul puint dal Tiliment a Tisane e cussì cheste int no sa ce fâ. Cualchidun si bute te aghe e al nade fin a Lignan, cualchidun al cor dilunc la ferade, altris a cjantin Fratelli d’Italia. Insome, ogni volte al è un calvari e un esempli di disorganizazion furlane.
◆ E pûr a son almancul 30 agns che o savevin che i talians a saressin rivâts; colpe des mafiis che ju tibiin, colpe de miserie, colpe des multinazionâls che ur robin la tiere, colpe de television furlane che ur fâs viodi un Friûl plen di feminis crotis e di vilutis monofamiliârs folcjadis di eletrodomestics come e plui dal paradîs american. Cumò, po, al è ancje il riscjaldament globâl che al draze orts e braidis e ju fâs partî come pioris cence roc cu la sperance di cjatâ un broili cuntune roiuce dulà ricreâsi.
◆ Insome i nestris sorestants a vevin dut il timp par meti une paradane politiche di une bande e supâ dentri te nestre societât un tot di fameis talianis di chê altre. Nuie ce fâ. Cumò i Fradis dal Friûl a volaressin meti une cuardemine e un cjichet sot ducj i puints de Livence e fâju saltâ par aiar. Chei de Peande a volaressin meti alpins, finançots e forestâi dilunc il confin, riclamant ancje chei che a son in pension, cussì si è sigûrs che nol passe nancje un sicilian. E se nol è avonde, si fâs un biel mûr ator ator dal Friûl: cun muredôrs talians parcè che in Friûl no si cjatin plui muredôrs, nome architets.
«Benon – al à dit il fedâr di Lungjas, parant ator il Messagjero sul taulin di formiche de ostarie – cussì cumò o volarès propit viodi cun ce che a fasin il persut chei di San Denêl se lis cuessis purcinis talianis, o di sepi Diu dulà, non rivin a passâ la Livence».
◆ Il fedâr di Lungjas al è un om plen di sintiment, e propit par chel nissun bacile daûr di lui. Dopo agns di mine in Gales al è tornât a fâ il fedâr fin che a àn sierât la latarie. Lu cjati ogni tant ta chê ostarie dulà che al è l’unic client.
«Mi va ancje ben di parâ fûr i talians – al dîs – ma dopo ce cantin varano di cjatâ fûr i partîts par vendi mignagnulis?»
◆«Par esempli, cence talians bisugnarà sierâ i cantîrs di Monfalcon dulà che no laran di sigûr a vore i triestins o i bisiacs, e nancje i furlans. Ma nol è chel che mi interesse. Jo o volarès capî ce che o volìn fâ di chest Friûl. Ancjemò centris comerciâi? Altris fabrichis par dâur lavôr ai talians? Une economie autonome o varìno di fâ blecs e tacons par une multinazionâl de peçotarie? Insome, ca di dîs, vincj agns dulà sarìno e cui sarìno? Jo ca no viôt un program, un progjet, nome cjacaris, slogans e strambolots».
◆ Cun chê, al vierç il Messagjero dulà che un grant titul al puarte la grande idee di un esponent de Peande: fâ rivâ in Friûl nome i talians di chês regjons talianis che a son plui dongje di nô. Salacor a àn une culture svilupade come la nestre. Par esempli i carinzians. Tal stes sfuei, un esponent di Fuarce Friûl al dîs che al sarès biel, ma che la Carinzie no je in Italie; anzit i carinzians no vuelin tai pîts ni talians ni furlans. Par lôr e je simpri chê gjernazie. E alore chel esponent de Peande al tache a vosonâ cuintri il razisim dai carinzians che no capissin la superioritât dal popul furlan.
◆ «Cun chestis maraveis – al dîs il fedâr di Lungjas – no si ties nissune tele ». E po, dopo resentât il gargat cuntun tai e supât i striceis dai mostacjons, mi conte de sô famee.
◆ «Jo o ai trê fîs, ducj ator pal mont, come nô une volte, ancje se no àn la valîs di carton, ma un persac colorât. Mê fie e je nassude in Gales, e à l’inglês come lenghe mari. Laureade in lenghis, e à lavorât par vincj agns a Londre intune bancje, une siore bancje. Po i è vignude chê di stabilîsi in Friûl che il puest i plâs. E à mandât curriculums aes bancjis di chenti, ma nuie. Cuant che e rivave a fâsi ricevi di un diretôr, a chel no i interessave nuie di ce che e saveve fâ. La domande e jere simpri chê: “ma jê, no cognossie nissun?”. Alore jê e diseve “metêtmi in prove un pâr di mês e se us voi ben mi tignîs, se no mandi”. Nuie ce fâ, e veve di cognossi cualchidun. Bon, par fâle curte, cumò e lavore tal Vermont, dulà che no cognosseve nissun, intun puest che i pâr di jessi in Cjargne e dîs jê. Ma cence furlans coiars o dîs jo. Gno fi, il secont, al lavore a Milan, in Italie! I è capitât di fâ cualchi “colocui” di lavôr in Friûl e lu varessin ancje cjolt, ma i davin mancul de metât dai bêçs che al vuadagne a Milan. Masse pôc. Il tierç fi al fâs il miedi in Danimarcje e no si insumie nancje di tornâ chenti. Parcè che al à la femine danese? No, al à la femine furlane, di Secuals, se al è par chel, ma a tornin nome cuant che je la fieste di Lungjas, cuant che, par une dì, il paîs al torne a implenâsi. O vuei rivâ a dî chest: une volte che o rivìn a fermâ i talians e che o vin parât fûr chei che a son chenti, ce fasìno? Se no vin un progjet, un program, nus reste il Vermont, Milan, la Danimarcje e il persacut colorât ».
◆ Martin, chest il non dal fedâr di Lungjas, al siere il Messagjero, al poie il tai su la formiche dant a pueste un colp cul veri come par dî che al è vueit, che dut al è vueit, che il Friûl al è vueit. E al tire la sô conclusion.
◆ «Tant – al dîs – i talians no tu ju fermis. No ju fermaran ni i Fradis dal Friûl ni lis Peandis cun ducj i lôr sprocs. Ce che al rive cumò e je nome une piçule cerce di ce che al rivarà; a saran milions di int in moviment. I sprocs e i mûrs no àn mai fermât nissun. Il Friûl al è vueit, vueit di ideis, di int, di zoventût, di amôr di patrie, di economie, di politiche. Ve mo, al è vueit soredut di politiche. Nome cu la politiche si pues fâ sù une societât che e ten bot. E il vueit, voaltris mi insegnais, in nature nol esist. Timp o tart, plui timp che tart, al ven dongje alc a incolmâlu. E mandi Friûl». ❚


text:
Soluzion
Autôr: Thomas Pynchon
Titul origjinâl: The crying of lot 49
Tradutor dal origjinâl: Massimo Bocchiola
Titul par talian: L’incanto del lotto 49
Notis:
Une scriture curiose, clare, dificile, juste par tirâ dentri il letôr intun zûc misteriôs. Ce varaial volût fâ Pynchon cun chest romanç? Une discussion su la comunicazion? Une scherç su la dificoltât di rivâ ae veretât ultime des robis? Par rivâ a sostignî che si trate di une dificoltât che e pant une pretese impussibile, tant a dî, alore, che al è inutil pensâ che esisti “une” veretât? E pûr, leint, si crôt di lâ daûr di un fîl logjic; al somee che la glagn e tegni par un pôc, ma dopo si romp, ogni volte. E alore, a chest pont, ce sens aial cirî?Une biele lezion, vie, cuntune protagoniste, Oedipa Maas, ancje je pierdude fra lis pagjinis dal romanç. Une altre prove des capacitâts artistichis di Pynchon!


text:
Dael: il convent dai fraris
Home Trois Troi Furlan Seconde tape Dael Foto 1
Aiello - Cormons
Ancjemò visibil il complès conventuâl di Sant Domeni, formât de glesie, scomençade intal 1716, dal cjampanili e dal cuarp dal convent, vuê assegnât a ûs abitatîf.
La imagjin e presente un grup di pelegrins in partence viers la mete de seconde tape dal Troi di Aquilee.
Steme comunâl
di Dael
Aiello - Cormons
Steme comunâl
di Dael
Cjamin tape daûr tape
- Preambul: Ìsule Barbana - Aquilee
- 1. Aquilee - Dael
- 2. Dael - Cormons
- 3. Cormons - Madone di Mont
- 4. Madone di Mont - Masaruelis
- 5. Masaruelis - Monmaiôr
- 6. Monmaiôr - Ripâr A.N.A.
- 6bis. Var. Montemaggiore - Val Torre
- 7. Ripâr A.N.A. - Prât di Resie
- 8. Prât di Resie - Dogne
- 9. Dogne - Valbrune
- 10. Valbrune - Mont Lussari


text:
«Riformis falidis par une cospirazion dai sindics che cumò a tentin la scjalade al Consei regjonâl»
Il so al è il compit plui grivi par un candidât president aes prossimis Regjonâls: no dineâ cetant che di bon al è stât fat intal Centriçampe intai ultins 5 agns, «smarcjantsi» però des riformis sbaliadis (par ecès di sigurece e par pôc dialic cul teritori) di Debora Serracchiani. 58 agns, Bolzonello – vicepresident de Regjon e assessôr aes Ativitâts produtivis, turisim e cooperazion te Zonte Serracchiani – al è stât sindic di Pordenon par doi mandâts, dal 2001 al 2011.
1) Il centridiestre al à svendût la nestre Regjon a Rome intal 2010 obleantnus a meti ogni an 370 milions al Stât. In sostance, par simpri e cence otignî nuie in cambi. O vin di fâ di dut par tornâ a negoziâ chel acuardi in virtût de nestre capacitât di gjestî ben lis funzions che la nestre autonomie nus garantìs. In chescj agns, o sin rivâts adore recuperant 120 milions di euros ogni an, in graciis dal pat Serracchiani-Padoan. Intal prossim futûr, o volìn domandâ gnovis competencis e gnovis risorsis al Stât parcè che o sin convints di savê gjestî miôr dal guvier centrâl ciertis funzions tant che chês scolastichis.
2) Lis Provinciis a son stadis abolidis cul vôt unanim dal Consei Regjonâl rispietant il mandât eletorâl vût intal 2013. La riforme dai ents locâi no à funzionât cemût che e doveve par doi motîfs: une carence croniche di personâl intai nestris Comuns e une conflitualitât politiche prejudiziâl metude in cjamp di un grup di sindics che vuê, su chê onde, al tente la scjalade al Consei Regjonâl. A chest, finide la campagne eletorâl, o metarìn rimiedi impuestant un confront viert a ducj i sindics par passâ lis contraposizions, e disblocant lis assunzions pai ents locâi. Diviers al è il discors su la identitât dal Friûl che no si esaurìs intun consei provinciâl e che no si pues definî par contradizion cun altris teritoris de nestre Regjon. Ogni teritori al à une sô storie e une sô vocazion che a van valorizadis de unitât regjonâl. Se o volìn lâ indevant a cressi o vin di confrontâsi e di condividi soluzions, no creâ contraposizions.
3) In chescj cinc agns o vin dopleadis lis cifris dedicadis ae tutele de lenghe furlane, dopo tancj agns che cualchidun si è jemplât la bocje, evitant di fâ cualsisedi robe in mût pratic. O volìn lâ indevant a garantî chês risorsis par progjets scolastics e di poie aes associazions che a tutelin la lenghe. O vin lavorât ancje cu la Rai pal rinovament dal contrat, duncje o disarès che la strade tacade e je dal sigûr chê juste.
4) Intal 2008 o vevin 517 mil ocupâts, intal 2013 o sin lâts jù a 495 mil, parcè che il Centridiestre al à vût miôr no frontâ la crisi che e veve colpît la Italie e la nestre regjon. Si à vût miôr fâ fente che al les dut ben. In chescj cinc agns, in gracie de nestre leç “Rilancimpresa”, o vin recuperât 10 mil puescj di vore. Vuê, jessûts de fase di emergjence, o vin di invistî sul lavôr di cualitât e creâ altris 10 mil puescj di vore. Al sarà strategjic otignî la autonomie scolastiche dal Stât, parcè che nus consintarà di formâ i nestris fantats su la base des esigjencis dal marcjât. Par ce che al tocje l’atrat, o vin margjins impuartants su la jeve fiscâl.
5) La nestre propueste e je di 100 euros a fi fin ai 18 agns. E je une cifre dongje dai 22 mil euros, une misure struturade e concrete. I “bonus” a servissin a pôc, parcè che a àn une durade limitade, cun cheste formule invezit o fasìn un pat cu lis fameis. La uniche domande e je che dopo il sest an di etât 1/3 dai 1.200 euros ad an al vadi impleât par culture e sport. Che a sedin libris, museus o cors di formazion e di sport, nol impuarte, o volìn però dâ la pussibilitât a ducj di podê fâ esperiencis in contescj che a judin a vierzi la ment.
di Roberto Pensa


text:
Ingredients
Farine: 300 grams Spongje: 200 grams Zucar: 100 grams
SI FASIN CUSSÌ
Lavorâ insiemi ducj i ingredients, fintremai che la paste no je vualive.
Come par dutis lis pastis frolis al è impuartant che la lavorazion no sedi lungje e che la spongje no si scjaldi. Se la paste e devente masse elastiche o e ven lustre, al è za masse tart. Lassâ polsâ la paste in frigorifar, se si pues ancje dute une gnot. Tirâ la paste alte 1 cm e taiâle in retangui di 2 x 6 cm, fasint cualchi buse parsore cu lis pontis di un piron ,par vê la classiche forme dai “finger”. Se di no altris formis classichis a son chês di biscots taronts di un 4 cm di diametri, o un taront plui grant che si taiarà a fetis a pene gjavât dal for. Tignî par un pôc i biscots crûts in conzeladôr: ju judarâ a tignî une forme plui regolâr. Scjaldâ il for a 150-160 °C e cuant che al è cjalt, meti dentri lis plachis cui biscots e cuei par 25-30′. Come simpri la regolazion de temperadure e il timp a van daûr dal for che si à. In ogni câs il biscot al à di restâ avonde clâr. Variazions: une part de farine e pues jessi di rîs, ma no mi sint di conseâle. O consei invezit, ancje se in tantis ricetis origjinâls no si cjate, un piç di sâl.
Sandri Carrozzo
RICETE. Scottish shortbread............
Ingredients


text:
43 Namen gefunden
- Laber Feldkirchen in Kärnten (1)
- Labor Feldkirchen in Kärnten (2)
- Lackner Feldkirchen in Kärnten (3)
- Lagerhaus Feldkirchen in Kärnten (3)
- Laggner Feldkirchen in Kärnten (3)
- Lagler Feldkirchen in Kärnten (2)
- Lambert Feldkirchen in Kärnten (1)
- Lammer Feldkirchen in Kärnten (2)
- Lampl Feldkirchen in Kärnten (1)
- Lamprecht Feldkirchen in Kärnten (2)
- Land Feldkirchen in Kärnten (1)
- Langer Feldkirchen in Kärnten (1)
- Lassnig Feldkirchen in Kärnten (6)
- Lattacher Feldkirchen in Kärnten (4)
- Lautner Feldkirchen in Kärnten (2)
- Lebensmittel Feldkirchen in Kärnten (2)
- Lechner Feldkirchen in Kärnten (9)
- Lederer Feldkirchen in Kärnten (1)
- Leeb Feldkirchen in Kärnten (1)
- Legat Feldkirchen in Kärnten (3)
- Leibetseder Feldkirchen in Kärnten (1)
- Leidinger Feldkirchen in Kärnten (1)
- Leitner Feldkirchen in Kärnten (5)
- Lenhardt Feldkirchen in Kärnten (3)
- Leopold Feldkirchen in Kärnten (2)
- Lercher Feldkirchen in Kärnten (1)
- Lesjak Feldkirchen in Kärnten (2)
- Lessiak Feldkirchen in Kärnten (2)
- Lex Feldkirchen in Kärnten (1)
- LIBRO Feldkirchen in Kärnten (1)
- Licht Feldkirchen in Kärnten (1)
- Lichtenegger Feldkirchen in Kärnten (1)
- Liebetegger Feldkirchen in Kärnten (1)
- Linder Feldkirchen in Kärnten (1)
- Lingenhel Feldkirchen in Kärnten (1)
- Lippitsch Feldkirchen in Kärnten (1)
- Loitsch Feldkirchen in Kärnten (1)
- Lorber Feldkirchen in Kärnten (5)
- Löschenkohl Feldkirchen in Kärnten (1)
- Lueder Feldkirchen in Kärnten (1)
- Lueger Feldkirchen in Kärnten (1)
- Lutschaunig Feldkirchen in Kärnten (5)
- Lutz Feldkirchen in Kärnten (1)


text:
Madone di Mont
Home Trois Troi Furlan Cuarte tape Madone di Mont
Castelmonte - Masarolis
Località attraversate
Madone di Mont dal 1175 e je mete di devozion ae Madone "de mont".
Si fevele ancje dal cuel dulà al è il Santuari, tant che de "mont viere" o la mont di Sant Michêl Arcagnul (une statue di len si cjate propit inte part sot de Glesie).
Steme comunâl
di Prapòt
Castelmonte - Masarolis
Località attraversate
Steme comunâl
di Prapòt
Cjamin tape daûr tape
- Preambul: Ìsule Barbana - Aquilee
- 1. Aquilee - Dael
- 2. Dael - Cormons
- 3. Cormons - Madone di Mont
- 4. Madone di Mont - Masaruelis
- 5. Masaruelis - Monmaiôr
- 6. Monmaiôr - Ripâr A.N.A.
- 6bis. Var. Montemaggiore - Val Torre
- 7. Ripâr A.N.A. - Prât di Resie
- 8. Prât di Resie - Dogne
- 9. Dogne - Valbrune
- 10. Valbrune - Mont Lussari


text:
17 maggio 2006
Sabide ai 20: Biel conciert in Mont a Buie!
Se cualchidun si vise, cu la colaborazion dai Musicologi tal mês di Novembar dal 2004 in Auditorium o vin fat un concierton cui Kosovni Odpadki, un grup musicâl de nestre regjon che al sune in maniere formidabile: te lr musiche dutis lis lenghis di chest cjantonut tal cûr de Europe tal mieç di trê confins! Ben, sabide ai 20 di Mai in Mont a Buie, te fieste dal Taur, a sunaran inmò! Une robe di no pierdi!
Nessun commento:
Iscriviti a: Commenti sul post (Atom)


text:
Ator pe Italie ju clamin “Màdracs” cul acent su la “a”, parcè che a pensin che e sedi une peraule americane. Ma lôr ju corezin simpri: «O sin Madràcs, come chei sarpints che si cjatin dispès tal ort». Un non singolâr, sigûr, ma che al à un motîf. Tal hockey su la carocele i zuiadôrs a zigzetin in sù e in jù dal cjamp, propit cui stes moviments dai madracs. Di chi, chest non e la marcje, une mace cul cjâf di un sarpint.
I “Madracs” a son la prime, e uniche, scuadre di hockey su carocele eletriche dal Friûl. Une formazion zovine, nassude cualchi mês fa e che e à debutât a Fevrâr tal campionât nazionâl. «Par cumò no sta lant tant ben – e spieghe Donata Gregoris, une des dirigjentis e mari di une atlete – ma plui che dai risultâts, nus interesse la positivitât che chest zûc al da a ducj». Sì, parcè che i components dal grup a àn patologjiis neuromuscolârs, come distrofiis, amiotrofiis e spine bifide. «Personis che tal 99% dai câs si movin dome cu la carocele eletriche», e conte Donata. Tai Madracs a ‘nd è sedi oms che feminis, dai 7 ai 39 agns. «Soredut par chei plui dispatussâts, al è impuartant vê une ativitât di fâ insieme di altre int – e dîs – ancje parcè che, di solit, no si movin di cjase se no par là a viodi un cine o a mangjâ une pize une volte ogni muart di pape». Cumò, invezit, si alenin ogni domenie tal palaçut dal sport di Martignà e a partecipin al campionât talian insieme al Modena, al Parma e al Bolzan. «Lis regulis dal zûc a son plui o mancul compagnis di chês dal hockey su glace – e precise Donata –, dome che i atletis cun plui dificoltâts e che no rivin a tignî la mace in man a podin doprâ un baston che si clame “stick” e che al è un supuart a forme di crôs che si fisse ae base de sente».
E fâ il Madrac al è dut fûr che sempliç: «Bisugne jessi svelts, atents, nol è par nuie facil. Lôr si strachin ma no viodin la ore di tornâ a zuiâ». In scuadre, par cumò, a son in 11. Ducj de provincie di Udin, fûr che un gurizan e un pordenonês.
Valentina Pagani
ATUALITÂT – I Madracs di Martignà............
Ator pe Italie ju clamin “Màdracs” cul acent su la “a”, parcè che a pensin che e sedi une peraule americane. Ma lôr ju corezin simpri: «O sin Madràcs, come chei sarpints che si cjatin dispès tal ort». Un non singolâr, sigûr, ma che al à un motîf. Tal hockey su la carocele i zuiadôrs a zigzetin in sù e in jù dal cjamp, propit cui stes moviments dai madracs. Di chi, chest non e la marcje, une mace cul cjâf di un sarpint.


text:
… ancje te onomastiche
e je une forme di resistence
No si à plui di dî Checo Placerean e Bepo Marchet, ma nome Francesc Placerean e Josef Marchet. Checo e Bepo a son doi ipocoristics venits, venits spudâts, venits patocs, venits di plante fûr, venits sclapâts sul çoc. Jo o capìs che i doi personaçs a saran ancje stâts contents di chei doi nons bisilabics, aromai familiârs e popolârs, ma o sai ancje che no jerin in buinis cun Vignesie par vie di ce che e à fat al Friûl. I corispondents ipocoristics furlans a son Cec e Zef/’Sef. Sì, ma nol è il câs di dî Cec Placerean e ’Sef Marchet parcè che no ai mai sintût Sandrin Manzoni o Beppe Mazzini o Beppino Garibaldi.
◆ I cognons a son il spieli dai nons di persone te epoche che a son nassûts, cuant che a son jentrâts te “uficialitât” de cjarte scrite, disìn dal Cuatricent al Sîscent; cussì no cjatìn Checo tai cognons, ma ben Cec: Di Cec, Cechin, Cecon, Cecut, Cicutin, Ceconel e v.i.
No vin cognons cun Josef, o o ’nt vin pôcs, parcè che la Glesie e à “sdoganât” tart il cult di Sant Josef.
La Lagune in onomastiche
La influence di Vignesie te nestre onomastiche e je di sigûr antighe, di prime dal 1420. Vignesie e jere une metropoli, Udin un borgut dulà che, par altri, prime la nobiltât e po ancje chei altris a àn tacât subite a fevelâ une imitazion dal venezian. Come dal rest a Gurize, Triest, Puart e Pordenon.
◆ Cjapìn il non Zuan che al somee tant furlan. O presum che une volte la Z- iniziâl no fos, come che no je in Julian. In efiets, o vin il cognon Ulian/Uliana che al jere Julian/Juliana. Zuan al sarà stât par furlan Joan (o vin pûr il cognon Ioan). La J- e cole e al reste Oan che al devente Uan (cognon Uanet) e Vuan (cognons Vuan e Vuanel). Vuan par Zuan si dopravilu in cualchi lûc fin tal secul stât, come che si pues viodi in cheste contute (Mê nôna Pitrina, cu la grafie origjinâl) dal verzegnàs Gjiso Fior (Sot la Nape, 4, 1976), dulà che la Pitrina e va a viodi ce che al voleve di gustâ il mestri Uan, il so om:
As ùndis j lâsci di seâ. Pojât il gei su la murâja, j voi su [te scuele]. J tûchi, cun permesso, j jèntri: “Uàn, ce ào di fâti di mangjâ uéi?” E lui nuja, al lava indenànt a spiegâ. “Uàn, ce ào di fâti di mangjâ uéi?” E lui nuja. Alora, al è ben restât malapajât, biât om, j fâs, svoglànt un póuc lui e un póuc i fruz: “Cjala mo, Uàn, s’a ti ven fan, j tu âs il gei dal fen jù da murâja!”.
Si che duncje nus ven di presumi che la Z- e sedi jentrade in Friûl par influence di Vignesie parcè che li si dopravin nons come Zulian e, nancje di dîlu, Zan e Zuane (sinonims), e chest nus spieghe la sdrume di cognons (formâts in epoche venite!) che a vegnin di consecuence come Zan, Zanet, Zanit, Zanin, Zanon, Zanut, Zanutin, Zanuttigh, Zanùs, Dal Zan e v.i. Cun Zuan a son pôcs cognons, e ancje chei a son di sù pe Sclavanie: Zuanele e Zuanicˇ (Zuanich, Zuanigh). Vadì che a cui che al scriveve la forme Zuan i sameave masse furlane e, alore, al è lât su Zan che i pareve plui venit, o mancul nostran.
No stin a fâ i triestins!
Ducj lu sa che i triestins a tirin indevant l’acent des peraulis; une manie dute lôr. Dute lôr? I furlans a son ancje piês, nome che i furlans a viodin il fros tal voli dal triestin, ma no il trâf che a àn tal lôr!
◆ Lassìn stâ Còrmons, Còlians, Còmelians, Chiàvris che a son pronunziis modernis (dai furlans!) e restìn sui cognons: cui no aial sintût Trèvisan e Fùrlan? E pûr, se no son cognons, si disin trevisàn e furlàn in mût coret. Viodêso che e je une mode? Nassude, vadì, dal volê fevelâ in mût “distint”, come se par fevelâ ben si ves par fuarce di robis di cambiâ l’acent cuant il non di comun al devente propri. Ma e je une altre strambarie. Che cuant che si fevele par furlan si met malementri l’acent e invezit cuant che si fevele par talian si metilu just: a Osôf al è il cognon De Simon, che ducj dîs De Sìmon fevelant par furlan, cuant che fevelant par talian il non (no il cognon) al devente Simòne cul acent just. Si visaiso il gjelato Sànson? Se o diseis il non talian al è Sansòne. Insome cuant che si fevele par furlan si fasin falopis, par fevelâ come cu va bisugne doprâ il talian.
◆ Une volte une mestre di Buje mi à dât dal ignorant parcè che o pronunziavi Tessàro, e no Tèssaro, il so cognon. Un siorut di cognon Peres si è un fregul sustât cuant che o ai dite Perès. Al è stât dut di bant disi che e je pûr la forme taliane Peressi cul acent just: nuie di fâ, secont lui Pères al è Pères e nol è Perèssi. E la schirie dai cognons pronunziâts malementri, a la furlane plui che a la triestine, e sarès lungje, ma lis robis lungjis a deventin madracs.
Nancje il vin no si salve: aromai si dîs Pìcolit e no Picolìt.
Pesarina Valley
Suntun numar indaûr de Patrie o ai let il coronim Val Pesarine. Par furlan no esist nissune Val Pesarine, in câs o vin un Cjanâl Pedarç o Cjanâl di San Cjançan. Il furlan “val” nol è il talian “valle”, ma nancje un tic. Par furlan “val” al è un plan innembrît, plui o mancul grant, in mont. Par esempli, une val e jere un puest dulà che i fruts a zuiavin di balon cuant che a jerin in mont tai stai. E dute la microtoponomastiche e dimostre il significât di val par furlan. Cjalait la mont di San Simeon che e je fate a “paneton”, po ben la part alte, il plan che al sta insom, li che e je la gleseute, e je… la Val! Altri che il talian “valle”!
◆ Po, cu la sirene dal talian, ancje il furlan “cjanâl” (di Guart, di Cune, di Petec, dal Fier…) al devente val. Cun chel tant clamìnlu Pesarina Valley il cjanâl dai orlois.
Sacrabolt
– Ma sacrabolt – mi pâr di sintîmi a dî – cun ducj i fastidis che a son in chest mont, tu tu tavarnechis daûr fufignis come i nons, i acents e lis valadis [altri idiotisim talian; NdA] de Cjargne! – Viodêt mo, fruts, jo no tavarnechi e no çavarii, o sai che il mont al è sui paradôrs, ma fevelâ par furlan, un furlan che al sei il plui pussibil furlan, e je une forme di resistence cuintri dut chel mondat, economic, culturâl e politic (lu clamin ancje mainstream) che al zuie cuintri de vite in chest mont e, par cuatri scheos, al stice lis boris di une fughere che, timp o tart, plui timp che no tart, nus sbrovarà ducj.
Cualchidun al à dit che fevelâ furlan al vûl dî fevelâ latin. No, no. Fevelâ par furlan al vûl dî no fevelâ par talian, par francês, par todesc, par globish, dutis lenghis televisivis, de publicitât, dal junk food (peraule che par furlan no je), lenghis che a scjaldin no il cûr, ma il planet.
◆ Furlans, fevelìn furlan! Ancje a San Giorgio del Noce o a Gemona del Friuli Venezia Giulia! ❚
Fevelâ par furlanEnos Costantin
… ancje te onomastiche


text:
Paradîs
Paradîs.
Dal latin "paradisus" e chest dal grêc "paràdeisos" che al significhe "zardin o parc".
Intal Testament Vieri al indicave il zardin di Eden, mentri tal Testament Gnûf, secont lis peraulis di Jesù al ladron pintût, il cîl: In veretât ti dîs, vuê tu sarâs cun me in Paradîs (Lu 23:43). Sinonim duncje di un lûc feliç, abitance des animis buinis.
Cheste idee, a ben che cun tantis variantis, a si cjate oltri che intal ebraisim e tal cristianisim, in cuasi dutis lis religjons. Ret di numerôs popui primitîfs, lis contis e i mîts a cjacarin di oms che a vivevin intun stât di glorie e di imortalitât.
Intes rapresentazions iconografichis al ven dispès figurât come contrast a l'infier.


text:
✽✽ Provìn a predî il futûr sul destin dal Friûl in chest 2022 che no si vierç ciert te maniere miôr par ce che al tocje la situazion sanitarie. Ma ancje chê sociâl e je dificile: se al larà indenant a cressi il presit de energjie e des materiis primis, pe grande part des aziendis al sarà impussibil sostignî i coscj, rindint nui i risultâts de riprese dal an passât. Tantis impresis – soredut piçulis e mediis, a conduzion artesanâl e familiâr, fîl de schene dal nestri sisteme regjonâl – a saran obleadis a sierâ, cun consecuente casse integrazion e licenziaments: de agriculture al cumierç, ducj i setôrs produtîfs a vignaran cjapâts dentri.
✽✽ A stan za lant sù lis boletis di lûs e gas: ancje pes nestris fameis il cost di sostignî al sarà alt, par cualchidune fintremai masse. Si incrudirà duncje la rabie, la frustrazion de int, za scjassade des contradizions creadis de pandemie.
✽✽ O podês stâ sigûrs: al sarà cualchidun pront a jentrâ dentri in chest clime, alimentant la proteste intes sôs formis plui violentis, cun carateristichis similis a chês za viodudis intai corteus no vax. Antagonist principâl il Stât e lis sôs istituzions.
✽✽ Atenzion: ancje cui che si declare autonomist al à individuât intal podê centrâl l’aversari di simpri, e duncje il dubi che chest mût di intindi la bataie politiche al cjapi pît intal pinsîr di cualchi furlan al è plui che legjitim. E al sarès un erôr grues chel di crodi di podê vuidâ o influî su chest gjenar di moviment, che nol è in stât di produsi progjets e disvilup.
In chescj agns o ‘nt vin viodûts tancj, dai gjilês zâi francês ai forcjats talians, lâ in place cun sprocs menaçôs par dopo finî mangjâts di partîts e partiduts stataliscj e simpri nazionaliscj.
Cemût salvâ duncje il lavôr, se no cu la uniche ricete che il Friûl al cognòs, o ben la solidarietât? Chel sens di apartignince che al unìs di là des classis, che si ricognòs tant che popul e che tant che popul al fronte lis dificoltâts. Cui che al à di plui al varà di jessi solidari: che nissun si iludi che al basti un recovery a curâ il dam! E che la Regjon e fasi il so, no cun distribuzions a ploie di bêçs, ma cun progjets smirâts che a puedin recuperâ puescj e stipendis.
✽✽ A son ocasions che propit in chescj moments no van straçadis, dal rilanç de mont ae sistemazion idrogjeologjiche dal teritori, dai servizis aes comunitâts ae edilizie. Che e elimini burocrazie e garis al ribàs. Che e ponti su la scomesse tecnologjiche.
Ciert, se e pense che il disvilup dal Friûl al vedi bisugn de ovovie a Triest, o sin dal gjat. ❚
Ocjo ae rabie de int scjassade de pandemieDree Valcic
✽✽ Provìn a predî il futûr sul destin dal Friûl in chest 2022 che no si vierç ciert te maniere miôr par ce che al tocje la situazion sanitarie. Ma ancje chê sociâl e je dificile: se al larà indenant a cressi il presit de energjie e des materiis primis, pe grande part des aziendis al sarà impussibil sostignî i coscj, rindint nui i risultâts de riprese dal an passât. Tantis impresis – soredut piçulis e mediis, a conduzion artesanâl e familiâr, fîl de schene dal nestri sisteme regjonâl – a saran obleadis a sierâ, cun consecuente casse integrazion e licenziaments: de agriculture al cumierç, ducj i setôrs produtîfs a vignaran cjapâts dentri.


text:
E va a rielezion l’Assemblee dai Comuns furlans, cressude di 20 unitâta tai ultins 3 agnsBelanç cetant positîf no cate la pandemie. Rai, scuela e P.A. al cûr da l’azion
Moment une vore impuartant par l’ACLiF, l’Assemblee de Comunitât Linguistiche Furlane, che martars ai 4 di Otubar a lis 5 e mieze sot sere a Udin in Palaç Belgrado e metarà adun i rapresentants dai 138 Comuns aderents par il rinovament da lis carghis pai prossins 3 agns.
Il prin pont al ordin dal dì al sarà propit la relazion di fin mandât dal president Markus Maurmair (sindic di Voleson Darzin), ch’al presentarà ai components da l’ACLiF il belanç da l’ativitât di chest Consei Diretîf, elet intal 2019 e fat di Alessandro Marangoni (sindic di Dartigne), Daniele Sergon (sindic di Caprive), Ornella Comuzzo (assessòre di Tavagnà) e Alessandra Vanone (assessòre di Tresesin). No cate la pandemie, l’organisim – nassût cu la leç sui ents locâi dal 2014 – al à metût in vore une ativitât dal sigûr corpose, ch’e à puartât ancje a l’adesion di un numar simpri plui alt di aministrazions. Se i municipis aderents a jerin sul imprin 118, in chescj 3 agns la platee si à slargjât di 20, metint lis fondis par un altri slargjament ancjemò.
Inta l’azion da l’Assemblee a son stadis une vore incisivis lis azions a jutori da la lenghe furlane e dal so ûs ta la comunicazion, sedi publiche che privade. Jenfri i risultâts otignûts (in sinergjie cun chei altris organisims regjonâi) l’aument da lis oris di trasmission dedicadis al Friûl di bande da la Rai e l’inviament dal tg in marilenghe “Gnovis” su l’emitent Telefriuli.
Par ce ch’al riguarde l’ûs da la lenghe minotirarie inta la publiche aministrazion si à stabilît un confront cu lis realtâts di chês altris Regjons a statût speciâl su lis buinis azions dulà che aministrazion e lenghis si judin l’une cu l’altre. Cun Val d’Aoste e Trentin Sud-Tirôl il gap di superâ al è ancjemò grant. Dal rest par la salveguardie da l’autonomie lis lenghis di minorance ch’a son in regjon a son essenziâls, a diviers nivei. Baste pensâ a la scuele e a la pussibilitât che lis normis di tutele da la lenghe furlane a dan di sbassâ il limit minim dal numar di arlêfs necessaris par la formazion di une classe. Chest al permet di tignî vierts ples intîrs ch’a saressin invezit destinâts a sierâ; ma cehste deroghe dispès no je stade nancje domandade da lis istituzions scolastichis. L’ACLiF al à rilevât che cheste norme no ven rispietade e e à sburtât par che cheste leç e sedi aplicade in maniere sistematiche.
Inta la riunion da l’Assemblee, dulà ch’al à za dit ch’al vegnarà l’assessôr regjonâl Pierpaolo Roberti, si fevelarà ancje da lis iniziativis a vignî, di chês ch’a cjaparan dentri i Conseis comunâi dai fruts – i aministradôrs di doman – a l’istituzion di une serie di ricorincis significativis pal Friûl. Par sielzilis si cirarâ une largje condivision cu l’istituzion di une comission a pueste.


text:
24 luglio 2009
Il grup dai letôrs su Feisbûc
Vuê o aprofiti di une iniziative che o ai cjapât cualchi dì indaûr e us ringrazii ducj voaltris, letôrs di chest blog.
Su Feisbûc, o Muselibri, o Facebook, o ai screât il grup dai letôrs di chest blog: lait a viodi chest link e se o vês voie o podês metisi in note.
In pôcs dîs il grup al à passât i 70 iscrits: no me spietavi une rispueste cussì svelte e numerose, grazie!
Intant inmò grazie par jessi simpri in tancj e par vê fat deventâ cheste sorte di diari une piçule place virtuâl par cjatâsi e discori.
Su Feisbûc, o Muselibri, o Facebook, o ai screât il grup dai letôrs di chest blog: lait a viodi chest link e se o vês voie o podês metisi in note.
In pôcs dîs il grup al à passât i 70 iscrits: no me spietavi une rispueste cussì svelte e numerose, grazie!
Intant inmò grazie par jessi simpri in tancj e par vê fat deventâ cheste sorte di diari une piçule place virtuâl par cjatâsi e discori.
Nessun commento:
Iscriviti a: Commenti sul post (Atom)


text:
Al jere scuasi un cuart di ore che il Comissari Rocheton al veve i voi pontâts suntune mascarute, cjatade par câs fûr da ostarie. Doi oms lu cjalavin spietant la sô sentence: l’Ostîr di une bande e Spilot di chê altre. Rocheton al veve alçât il cjâf. — Cualchidun le à viodude brute e no si pues escludi che al [...]
Tag: Massim Furlan
— O savevi che o restavi tal scûr! Di fat… A pene che il rogan si jere pandût, la lampadine si jere distudade. Un vecjo probleme tal implant eletric mai comedât. Lant a palpe, o vevi scomençât a cirî il mobil bas da cjamare. Intal prin scansel o varès cjatât di sigure un mocul di cjandele. Il burlaç si stave [...]
— No stâ moviti, Spilot. E viôt di stâ cidin! Il Comissari Rocheton e il so amì a jerin distirâts sot di un arbul, pontant il roiuç dal boscut, propit indulà che al faseve un comedon. — Ahh! — al veve sossedât Spilot, cimiant cui voi plens di sium. Il Comissari lu veve cjalât di brut. — Cîr di stâ [...]
— Al varès di rivâ dal moment! Cussì si intimave bessôl, sot vôs, grampât su la ramace plui gruesse dal arbul, tignint dûr la sô arme e smicjant a rêt dal troi. Al saveve che il nemì al sarès passât jenfri il bosc, propit dulà che il barascjam si rarive permetint di movisi cun plui facilitât. Nemì, ce brute peraule. [...]
Fat al stâ che un Cont si jere smenteât di paiâ la bolete da lûs e al riscjave che i gjavassin la corint in curt, forsit in zornade. La sô cjasade e jere colade in disgracie, lui nol veve mai lavorât e al veve scugnût liberâsi dal maiordom e di une massarie che no jere nancje cuissà ce. E nol [...]
Dopo che i oms da ostarie lu vevin sbeleât par ben, Pauli Matuç si jere rabiât e al veve prometût che si sarès copât, sfantantsi intun mût straordenari. Si sarès butât jù dal cjampanili! Une pidade tal cûl dal ostîr lu veve slontanât e Pauli al jere lât a cjase sbrufant e pontant il dêt viers chei oms che cumò [...]
La ponte de pale a leve vie drete e sigure, segnant par ben la sacume su la tiere a pene tirade a nivel. Aromai il garzon dal pizighet nol cjapave plui misuris e al lave vie a scuare cence vê bisugne di imprescj particolârs. Cun tantis busis che al veve fat, al jere deventât une vore brâf intal so lavôr. [...]
Al sintive un odôr stramp, speziât, ma une vore fuart. Ma al sintive ancje di no jessi cetant cussient. Il cjâf al jere pesant e al deventave dificil resonâ. Forsit al jere stât drogât. Cuntun pocje di fadie, il Comissari Rocheton al veve viert i voi. Al jere leât, intune sorte di taule. Pûr sfuarçantsi, al sintive che nol podeve [...]
La cjase e jere propit denant di lui.I mûrs plens di sclapaduris, il cuviert sdrumât, i barcons disfats. Cualchidun si domandave cemût che e stave ancjemò impins.So fradi plui grant i veve dit di no acetâ, ma Filip no lu veve scoltât. E jere in bal la bussade di une frute, salacor une cjarece, o pûr un figot. Insome a [...]
Il grop dai judiçs al stave jentrant ben planc inte aule, tabarossâts intai lôr gabanons neris. Di chê altre bande, Bepo al jere za impins, prin ancjemò che la vuardie ai disès di fâlu. – Bepo, che si alci impins! – al veve dit il judiç, cun vôs rabiose. – O soi za pront! – Bepo nol veve pôre. Inte [...]
Nol veve mai viodût un temporâl dal gjenar, il caporâl Spilot, tant che nol rivave nancje a cori. La aghe e rivave di dutis lis bandis e al jere une vore dificil stâ impins. Rivât sul puint dal flum, al veve cjatât il Comissari Rocheton bagnât strafont. La muse rabiose. Dulintor la ploie e il svint si sbrocavin cence remission. [...]
Pûr jessint confinants, Checo e Jacum no jerin mai lâts di acuardi. Anzit. Al someave propit che ognidun di lôr al fasès a pueste a cirî un mût par barufâ, cuistionâ, berlâsi l’un cun chel altri. A vevin dut tacât: lis cjasis, lis stalis e ancje il mûr dal ledan. Dome i doi orts a jerin dividûts di une fereade [...]


text:
Plovisine minudine, / lizerine, / tu vens jù cussì cidine / senze tons e senze lamps / e tu dâs di bevi ai ciamps! // Plovisine fine fine / lizerine, / bagne bagne un freghenin / l’ort del pùar contadin: / senze te nol mene nuje; / bagne bagne chê latuje, / bagne bagne chel radric / fin cumò tignûz a stic; / bagne l’ort del pùar omp, / bagne il cjamp del galantomp.
Cussì e scomence la poesie salacor plui famose di Pieri Çorut, che al è stât considerât par une vore di timp il plui tipic poete furlan. In realtât Çorut i à fat plui mâl che no ben ae lenghe furlane. Al à scrit tantis poesiutis lizeris, facilis, gjoldibilis, ma lamiis, che no lavin mai in sot intai sintiments dal om. Al à doprât il furlan, in fin dai fats, tant che un dialet, bon par contâ sflocjis e mignagnulis, par ridi intes ostariis. Pasolini, che, no par nuie, al è il poete che invezit al à savût rapresentâ il grant rignuviment de poesie furlane, al à vût scrit che, fin che si dopre il furlan tant che dialet, al reste un dialet; dome se si è bogns di doprâlu par dî robis grandis (“i sintiments pi alts e segrets dal cour”), alore al devente lenghe. E se il furlan al à fat il pas di dialet a lenghe no jal dovìn sigûr di no a Çorut.
E pûr… e pûr al reste il fat che un tichinin di ben al à ancje fat. Se no altri tignî vive une lenghe che no i coventave trop par distudâsi. E po chestis poesiis a àn une lôr grazie: il ritmi, la musicalitât, la armonie che a nassin di chel estro mat in poesie che Çorut al diseve lui stes di vê e che pardabon al veve.
E, cun di plui, i siei stroligs (a ‘nt son jessûts ben 23!) a rivin a dânus, ancje in dì di vuê une fotografie no banâl di ce maniere che al jere il Friûl di in chê volte, ancje se i grancj acjadiments de Storie a restin fûr: nol fevele mai, par esempli, des rivoluzions dal cuarantevot.
No un grant poete, duncje. Che, però, al jere cussient di no sei grant. Al baste lei la rispueste rimade che i de a Nicolò Tommaseo che lu veve laudât e criticât: …’o scrîf chest fregul di lunari / e lu scrîf par furlan, / par vuadagnâmi il pan, / ch’al ven a jessi instes / ch’o disès che lu scrîf par interes.
Cheste sanciretât lu fâs simpatic. Se dutis lis grandis leteraturis a àn ancje poetis ‘minôrs’, ancje chê furlane e à il so. ❚
✒ Laurin Zuan Nardin
SIMPRI BOGNS. “Le poesie friulane di Pietro Zorutti”, par cure di Bindo Chiurlo, Udin 1911............
Plovisine minudine, / lizerine, / tu vens jù cussì cidine / senze tons e senze lamps / e tu dâs di bevi ai ciamps! // Plovisine fine fine / lizerine, / bagne bagne un freghenin / l’ort del pùar contadin: / senze te nol mene nuje; / bagne bagne chê latuje, / bagne bagne chel radric / fin cumò tignûz a stic; / bagne l’ort del pùar omp, / bagne il cjamp del galantomp.


text:
… dilunc i comunâi di Faedis (UD)
Il 25 di Avrîl e il 04 di Mai 2014 o sin lâts ator par i comunâi di Faedis cun Rita dal ristorant “Ai nove Castelli” di Faedis, che nus à contât cemût doprâ lis jerbis salvadiis. Cussì o vin scuviert che dilunc dai trois a si cjatin cetantis jerbis che si puedin doprâ in cusine ma bisugne cognossile par no cjapâ sù chês velenosis. Il tamar e il urtiçon a fasin un zermuei che si pues doprâ cetant che un sparc intai risots, ma il tamar al à lis fueis in forme di cûr e e à di jessi bulît prin di doprâlu cuant che il urtiçon al è plui ruspiôs cun sfueis a trê pontis simii a chês de cannabis. La talate o pissecjan e je une jerbe garbe doprade par fâ salate. E intal filmut si viodin cetantis altris jerbis che si puedin doprâ…
Inte prime jessude o sin lâts ator par i comunâi che si cjatin su lis culinis denant dal ristorant e ae fin dal zîr o sin rivâts intun roncûl indulâ nus spietave il gustâ improntât da Matteo il cogo dal ristorant, e di bevi a jerin i sirops di saût, sedi chel blanc fat cun lis rosis sedi chel ros fat cun lis pomulis, fats da Rita.
La seconde jessude e je stade fate dilunc il troi che al mene al cjstiel di Zucco ristruturât, parzialmentri, da cualchi an e indulâ o vin podût fermâsi a gustâ il vuardi cun lis jerbis, un pastiç di lasagnis e altris robis cetant buinis. Tant che intal salon dal cjstiel si podeve scoltâ un zovin duo, il “Progetto corde”, in conciert. Il timp une vore biel nus à permitût di gjoldi a plen des dôs zornadis stant in legre compagnie. Un graciis a Matteo e Rita, alla Pro Loco di Colorêt e al circul Legambiente di Udin par ve organizât lis dôs jessudis.
Mandi a ducj !
Look at… the photos: jerbis 2014
Look at… the movie 2013: Le erbe selvatiche @ Faedis (UD)
😎
… parsore Cjampei (UD)
Cjaminant tra i borcs di une volte parsore di Colorêt di Sufumberc o sin lâts a viodi cun la Pro Loco i paîs di Cuestelungje, Pedrose e Reant. In graciis di une zornade splendide o vin gjoldût di un biel soreli cuntun aiarin clip che nus à tignût compagnie dut il dì fasint lizer il pas. Intai ultins agns chescj borcs a son resurîts par vie che cualchidun al è tornât a meti a puest lis cjasis e i terens, tribolant no pôc par fâ rivâ la aghe in paîs. No mancje chenti la tecnologjie, di fat jentrant a Pedrose si cjate, a mût di sentinele, il pâl che a ten sù lis antenis de television e de telefonie mobile ma altris trê antenis a son dilunc il troi che e mene a Reant e une e somee a un crani. Il biel al è che in paîs il telefonin no cjape ben.
I borcs a son nassûts co a rivarin des fameis slovenis che, no podint lâ a stâ inte plane furlane indulà che si cjatavin bielzà i Langobards, si fermarin culì , rivant, cuntun dûr lavôr, a fâ dai implants di coltivazions a roncâi. Impen il paîs di Pedrose, come si rive a capî dal non, al à une origjin plui antighe e i slovens, rivant culì, a tignirin par bon il non che al vûl dîsi fat di pieris.
Il troi che al mene da Pedrose a Reant, parsore di Torean, al passe intun bielissim bosc di faiârs e cumò, inte Vierte, il vert clâr des zovins sfueis al è maraveôs di viodi. A Reant lis cjasis metudis a puest a son anciemò pocjis, ma cui che al è tornât a vivi chenti al è tant vivarôs, rivant a sistemâ la glesie di S. Lurinç e fasint ogni an un biel licôf intal mês di Avost (chest an il 09/10 di Avost ) par onorâlu.
Ancje chest an in ogni paîs o vin podût gjoldi de ospitalitât de int dal lûc che nus à contât la storie dai borcs. A Cuestelungje a jerin a stâ dome int che si clamave Borgnolo, ven a stai i brugnui, ma chest fin ai agns ’80 cuant aromai dute la int e veve bandonât un pôc par volte il paîs. A Pedrose, aromai, e je a stâ dome une famee, cuntun nono cetan braurôs che nus conte simpri alc de sô lungje e tribolade vite e un nevôt che cumò al fâs un mîl di cjastinâr cetant bon. Par finî, a Reant nus à dât bon acet sot il pergolât une famee dal lûc, indulà o vin podût gustâ e stâ in legre compagnie al sun di une armoniche, scoltant ancje une vilote furlane sunade cuntune ande moderne.
A ducj un graciis di cûr e sperin di riviodisi ducj intune l’an che ven !
Al è stât ancje biel stâ in compagnie di ducj cuntune zornade cetant biele e cuntun finâl plen di aventure tant che il grup lassant Reant a trops e si è tornât a cjatâ a Val dopo stramps zîrs che nissun al è rivât ben a capî ma fasintnus tant ridi.
Mandi a ducj !
Look at… the photos: Cuestelungje, Pedrose e Reant
😎
… il killer cidin
L’amiant al è stât un materiâl une vore doprât intes costruzions fintremai il 1992 cuant une leç e ‘nd improibive la produzion e la lavorazion ma no la vendite. La sô pericolositât par la salût e jere cognossude fin dal ’30 cuant in Gjermanie a forin fats dai studis indulà si pandeve che al jere un tuessin. Ma cun dut che si saveve che al jere pericolôs si è lât indenant a doprâlu in dut il paîs fin ai agns ’90. E cumò in plui dal problema de malatie che e à colpît ducj chei che a ‘nd son stâts esponûts, si zonte ancje il probleme di cemût smaltîlu.
Di fat a son ancjemò cetancj i lûcs, plui o mancul grancj, che bisugnarès bonificâ. Nô, intal nestri piçul, o podìn dâ un jutori pandint la sô presence, in particolâr in chei câs che a puedin deventâ un pericûl par la int o par il teritori.
Lis fotos, che si cjatin intai coments, a mostrin la situazion indulà al è stât cjatât chest materiâl cetant nereôs, tacant da Punta Sdobba a Fossalon di Grau – GO, indulà si cjate un piçul borc propit inte Riserve Natural de Fôs dal Lusinç, un puest visitât dispès dilunc vie il fin di setemane de int che e à a cjâr la nature.
Se us capite di cjatâ amiant/eternit bandonât intai cjamps o di intivâsi in fabricâts che lu doprin e a son mâl tignûts, viodêt di pandilu cun cualchi foto, visantsi di dî indulâ si cjate il lûc.
Look at… the photos: Amianto in Friuli
… @ Faedis (UD)
Il 25 di Avrîl 2013 o sin lâts ator par i comunâi di Faedis cun la coghe Rita dal ristorant “Ai nove Castelli” di Faedis, che nus à contât cemût doprâ lis jerbis salvadiis. Cussì o vin scuviert che dilunc dai trois a si cjatin cetantis jerbis che si puedin doprâ in cusine ma bisugne cognossile par no cjapâ sù chês velenosis. Il tamar e il urtiçon a fasin un zermuei che si pues doprâ cetant che un sparc intai risots, ma il tamar al à lis fueis in forme di cûr e e à di jessi bulît prin di doprâlu cuant che il urtiçon al è plui ruspiôs cun sfueis a trê pontis simii a chês de cannabis. La talate o pissecjan e je une jerbe garbe doprade par fâ salate. E intal filmut si viodin cetantis altris jerbis che si puedin doprâ…
Look at… the movie: Le erbe selvatiche @ Faedis (UD)
😎
… alla riscoperta di antichi borghi
La Pro Loco di Colloredo di Soffumbergo (Faedis, Udine ) ha organizzato una camminata per visitare gli antichi borghi di Costalunga, Pedrosa e Reant sulle colline sopra Campeglio di Faedis e Torreano. In questi ultimi anni questi piccoli nuclei montani sono stati riscoperti e hanno ripreso a vivere grazie alla ristrutturazione delle case e alla cura del terreno circostante. Anche se a Pedrosa la presenza delle antenne, x i segnali tv e di telefonia mobile, posizionate a ridosso delle abitazioni, costituisce una violenza sull’ambiente naturale e sugli abitanti. Mentre i prefabbricati in eternit abbandonati lungo il sentiero che porta a Costalunga mostrano come ancora ci sia poca coscienza della pericolosità, x le persone e x l’ambiente, di un materiale fuorilegge quale l’amianto.
Questi paesi sono nati come insediamenti di famiglie slovene che, tenute a freno dai longobardi al tempo delle invasioni barbariche nel VII sec d.C., si sistemarono su queste colline. Pedrosa ha però, come testimonia il nome, un’origine + antica e quando gli sloveni vi si stabilirono non cambiarono il nome che significa paese delle pietre.
Il sentiero che da Pedrosa porta a Reant, un paesino sopra Torreano, passa lungo una bellissima faggeta dove il verde chiaro delle foglie è veramente meraviglioso. A Reant non sono molte le case ristrutturate ma gli abitanti che sono tornati qui a vivere hanno ristrutturato la chiesa di S.Lorenzo e ogni anno l’11 di agosto organizzano una festa in suo onore con musica e prelibatezze gastronomiche come gli strucchi.
Mandi a ducj !
Look at… the photos: Antichi borghi
😎
…@ Soffumbergo, Faedis (UD)
Da Campeglio, salendo x via Castellana, si arriva al castello di Soffumbergo. Un Castello costruito nel XI secolo e diventato residenza estiva del Patriarca di Aquileia che dopo essersi trasferito a Cividale del Friuli, passava l’estate a Soffumbergo. Qui il Patriarca firmò il decreto con cui istituiva il mercato di S.Caterina di Udine, quello che poi diventerà la conosciuta fiera di S.Caterina. Qui si riuniva il Parlamento del Friuli. Un castello politicamente molto importante, quindi, costruito su una roccia aguzza, infatti, come ci dice il toponimo, “Soffumbergo” deriva dal tedesco medievale “Sharfenberg”, che significa “Monte aguzzo” o “Rocca Aguzza” e dotato di un ponte levatoio e di una cappella. Quest’ultima restaurata e probabilmente ampliata di recente. Il castello sarà distrutto dai cividalesi nel 1420 x cui sono visibili solo le fondamenta delle torri, del recinto e della domus residenziale.
A Faedis il sentiero che parte da Borgo Sant’Anastasia, sulla strada per Canal di Grivò, porta ai castelli di Cucagna e di Zucco, entrambi costruiti dalla famiglia dei Cucagna pseudonimo di fantasia che indicava la potente famiglia degli Auspergh. Il castello di Cucagna fu costruito nel 1027 allorché il Patriarca Popone diede il permesso a Odorico di Auspergh, nobile carinziano, di erigerlo. Attualmente è in fase di restauro ma molte parti sono già visibili. Superato il portone + esterno si entra in una piccola corte dove si salgono delle scale che portano al cortile principale, e in questo passaggio si ha come l’impressione di essere catapultati in pieno medioevo. Dal cortile è possibile accedere a diversi locali e alla piccola e suggestiva cappella di S.Giacomo il cui simbolo è la conchiglia scolpita sopra l’ingresso. Ancora in fase di restauro è l’imponente torre interna e le mura che la circondano. Il castello venne costruito in questo punto xk da qui si riusciva a controllare una importante via di accesso alla pianura friulana e cioè il passo a monte di Canebola.
Nel 1248 la stessa famiglia di Cucagna costruì il castello di Zucco + a valle, che sarà collegato da una ampia muraglia al castello di Cucagna dando così l’impressione, a chi cercava di arrivare in Friuli, di trovarsi di fronte ad una mega fortezza. Il restauro del castello di Zucco è a buon punto e si pensa che presto potrebbe diventare sede di una scuola di restauro, di una sala convegni e forse anche di un centro commerciale, “magari cussì no ! “.
Look at… the movie: “I castelli di Soffumbergo, di Zucco, di Cucagna”
😎
… @ FAEDIS ( UDINE )
Domenica scorsa, grazie alla bella mattinata di sole, abbiamo potuto fare un’interessante escursione sulle colline di Faedis (UD) insieme a Rita, titolare del ristorante “Ai 9 Castelli”. Camminando lungo un sentiero dove una volta c’erano i comunai o terre comunali, Rita ci ha mostrato alcune piante selvatiche che si possono utilizzare in cucina. Così ho scoperto che la parietaria, la pianta che da bambini attaccavamo sulle magliette, è ottima x fare minestre, i germogli del luppolo ( in friulano i ruscolins ) e del tamaro cotti sono ottimi da mangiare conditi con un po’ di olio, il Sigillo di Salomone invece è la pianta ideale x chi vuole sbarazzarsi della suocera 🙂 mentre i germogli di Spirea Ulmaria contengono i principi della spirina e hanno lo stesso utilizzo dell’aspirina.
Un mondo tutto da riscoprire che ci permette di vivere un po’ meglio e in armonia con la natura. Per chi vuole avvicinarsi a questo mondo Rita ci ha consigliato il libro della Demetra “Piante Selvatiche“.
Look at… the pictures ( the latest photos in the album )


text:
Campionât Talian di Balon di Serie A
Il Campionât Talian di Balon di Serie A al è il massim campionât di balon talian, dulà che a zuin lis scuadris plui fuartis dal Paîs. Al è stât fondât tal 1898.
A fasin part di chest campionât 20 scuadris. Ogni scuadre e zuie cuintri dutis lis altris doi voltis, une volte in cjase e une volte in trasferte, cussì che il campionât al è componût di 38 zornadis. Cuant che une scuadre e vinç e cjape 3 ponts, cuant che e paregje 1 e cuant che e piart 0. E vinç il campionât la scuadre che ae fin des 38 zornadis e à fât plui ponts. Lis ultimis tre scuadris invezit a vegnin retrocedudis in Serie B, cussì che ogni an a son 3 scuadris diviarsis rispiet a l'an prime. La prime, la seconde, la tierce e la curate classificadis a partecipin ae Cope dai Campions, e altris doi o tre scuadris ae Europa League.
La scuadre che e à vinçût plui titui e je la Juventus.


text:
Siencis militârs
Lis siencis militârs a son l'insiemit dai studis multi dissiplinârs des vueris e dai conflits armâts. La analisi e cjape dentri i aspiets tecnics, psicologjics, pratics e storics par viodi il mût in cui une part e je rivade o e podarès rivà a vinci sul aversari.
Par tradizion lis siencis militârs a vegnin dividudis in sîs brancs principâi.
Organizazion militâr[cambie | modifiche il codiç]
E studie lis miôrs metodologjiis par organizâ lis unitâts armadis. Si ocupe dai problemis e dai timps di arolamint e dismobilitazion, e cemût governâ militarmentri une tiere a pene cjapade al nemì.
Adestrament militâr[cambie | modifiche il codiç]
Al studie i metodis par adestrâ i soldâts e i uficiâi. L’adestrament al pues jessi sedi dai soldâts cjapâts ugnui, sedi des unitâts grandis che a àn di movisi coordenadis, sedi des unitâts di riserve e iregolârs.
Ai uficiâi e a chei che a varan di comandà si à di fâju studiâ ancje i aspiets teorics des siencis militârs.
Storie militâr[cambie | modifiche il codiç]
E studie lis vueris dal passât par capì lis tecnichis, lis tatichis e lis strategjiis dopradis. Ancje se il fat di doprà armis plui modernis al podarès fâ pensâ che il passât nol contedi plui di tant, il capì i sbalios fats al insegne une vore. Par chest i comandants a studiin la storie passade.
Gjeografie militâr[cambie | modifiche il codiç]
La gjeografie dal teren di batie e condizione une vore il scombatiment, lis tecnichis e lis tatichis di doprà e i problemis di aprovigjonament.
Une vore di vueris son stadis decidudis dal fat di no vê tignût in cont la influence gjeografiche sul davuelziment de lote.
Tecnologjie militâr[cambie | modifiche il codiç]
E studie lis tecnologjiis che si son dopradis in passât e chês che si puedin doprâ al presint. Di spes la vuere e i militârs a àn sburtât il progrès tecnologjic cun le lôr domande di armis simpri plui buinis.
Strategjie militâr[cambie | modifiche il codiç]
E je il centri des siencis militârs parcè che e cîr di ridusi i tancj fatôrs studiâts par tirà fûr une schirie di regulis di doprâ a secont des situazions sul cjamp di bataie. La strategjie e viôt la situazion gjenerâl de lote e e cîr di rivâ ai risultâts e ai obietîfs finâi.